2010R0920 — LT — 04.05.2013 — 002.001

Šis dokumentas yra skirtas tik informacijai, ir institucijos nėra teisiškai atsakingos už jo turinį

►B KOMISIJOS REGLAMENTAS (ES) Nr. 920/2010 2010 m. spalio 7 d. kuriuo pagal Europos Parlamento ir Tarybos direktyvą 2003/87/EB ir Europos Parlamento ir Tarybos sprendimą 280/2004/EB nustatomas Sąjungos apyvartinių taršos leidimų prekybos sistemos laikotarpio, kuris baigiasi 2012 m. gruodžio 31 d., Sąjungos registras (Tekstas svarbus EEE) (OL L 270, 14.10.2010, p.1)

iš dalies keičiamas:









▼B

▼M1

KOMISIJOS REGLAMENTAS (ES) Nr. 920/2010

2010 m. spalio 7 d.

kuriuo pagal Europos Parlamento ir Tarybos direktyvą 2003/87/EB ir Europos Parlamento ir Tarybos sprendimą 280/2004/EB nustatomas Sąjungos apyvartinių taršos leidimų prekybos sistemos laikotarpio, kuris baigiasi 2012 m. gruodžio 31 d., Sąjungos registras

▼B

(Tekstas svarbus EEE)







EUROPOS KOMISIJA, atsižvelgdama į Sutartį dėl Europos Sąjungos veikimo, atsižvelgdama į 2003 m. spalio 13 d. Europos Parlamento ir Tarybos direktyvą 2003/87/EB, nustatančią šiltnamio efektą sukeliančių dujų emisijos leidimų sistemą Bendrijoje ir iš dalies keičiančią Tarybos direktyvą 96/61/EB ( 1 ), ypač į jos 19 straipsnį, atsižvelgdama į 2004 m. vasario 11 d. Europos Parlamento ir Tarybos sprendimą Nr. 280/2004/EB dėl šiltnamio efektą sukeliančių dujų emisijos Bendrijoje monitoringo mechanizmo ir Kioto protokolo įgyvendinimo ( 2 ), ypač į jo 6 straipsnio 1 dalies pirmos pastraipos antrą sakinį, pasikonsultavusi su Europos duomenų apsaugos priežiūros pareigūnu, kadangi: (1) Pagal Sprendimo Nr. 280/2004/EB 6 straipsnį Sąjunga ir valstybės narės, kurdamos ir administruodamos registrus ir BNSŽ, privalo taikyti funkcines ir technines specifikacijas, taikomas registrų sistemų pagal Kioto protokolą keitimosi duomenimis standartams ir priimtas JTBKKK šalių konferencijos, laikomos Kioto protokolo šalių posėdžiu, Sprendimu Nr. 12/CMP.1 (toliau – Sprendimas Nr. 12/CMP.1). (2) Pagal Direktyvos 2003/87/EB, nustatančios šiltnamio efektą sukeliančių dujų emisijos leidimų prekybos sistemą Bendrijoje (toliau – apyvartinių taršos leidimų prekybos sistema), 19 straipsnio 1 dalį reikalaujama, kad visi leidimai būtų laikomi Sąjungos registre valstybių narių tvarkomose sąskaitose. Kad būtų užtikrinta, jog Kioto vienetai ir leidimai gali būti laikomi tose pačiose Sąjungos registro sąskaitose, Sąjungos registras taip pat turi atitikti funkcines ir technines specifikacijas, taikomas registrų sistemų pagal Kioto protokolą keitimosi duomenimis standartams ir nustatytas remiantis Sprendimu Nr. 12/CMP.1 (toliau – Sprendimas Nr. 12/CMP.1). (3) Pagal direktyvos 2003/87/EB 20 straipsnį reikalaujama, kad būtų sukurtas nepriklausomas sandorių žurnalas (toliau – Europos Sąjungos sandorių žurnalas arba ESSŽ), kuriame būtų registruojami išduoti, perleisti ir panaikinti leidimai. Pagal Sprendimo Nr. 280/2004/EB 6 straipsnio 2 dalį reikalaujama, kad sandorių žurnale būtų informacija apie nustatytosios normos vienetų, teršalų šalinimo vienetų, teršalų mažinimo vienetų ir patvirtintos normos vienetų išdavimą, laikymą, perdavimą, įsigijimą, atšaukimą bei panaikinimą ir nustatytosios normos vienetų, teršalų mažinimo vienetų ir patvirtintos normos vienetų perkėlimą. (4) Pagal Direktyvos 2003/87/EB 19 straipsnio 3 dalį reikalaujama, kad būtų parengtas reglamentas dėl standartizuotos ir apsaugotos registrų sistemos, t. y. standartizuotų elektroninių duomenų bazių, kuriose būtų laikomi bendri duomenų elementai, leidžiantys registruoti išduotus, turimus, perleistus ir panaikintus leidimus, numatytų prieigą visuomenei ir, tam tikrais atvejais, slaptumą bei užtikrintų, jog nebūtų atliekami jokie su iš Kioto protokolo kylančiais įsipareigojimais nesuderinami perleidimai. (5) Kiekviename pagal Sprendimo Nr. 280/2004/EB 6 straipsnį sukurtame registre turėtų būti bent viena šalies sąskaita, viena nurašytų vienetų sąskaita, panaikintų ir pakeistų vienetų sąskaitos, kurios yra privalomos pagal JTBKKK šalių konferencijos, laikomos Kioto protokolo šalių posėdžiu, Sprendimą Nr. 13/CMP.1 (toliau – Sprendimas Nr. 13/CMP.1) ir Sąjungos registre, kuriame pagal Direktyvos 2003/87/EB 19 straipsnį laikomi visi leidimai, turėtų būti valdymo ir naudotojų sąskaitos, reikalingos tos direktyvos nuostatoms įgyvendinti. Kiekvieną sąskaitą reikėtų kurti laikantis standartizuotos tvarkos, kad būtų užtikrintas registrų sistemos vientisumas ir visuomenės prieiga prie šioje sistemoje esančios informacijos. (6) Kiekvienas pagal Sprendimo Nr. 280/2004/EB 6 straipsnį sukurtas registras turėtų pagal Sprendimą 13/CMP.1 išduoti nustatytosios normos vienetus (toliau – NNV), o Sąjungos registras – leidimus. Pagal Sprendimo Nr. 280/2004/EB 6 straipsnį sukurti registrai turėtų užtikrinti, kad juose laikomų NNV kiekis lygus jų išduotam Sąjungos registre esančiam leidimų kiekiui, kad būtų užtikrinta, jog atlikus bet kokius su leidimais susijusius sandorius, kiekvieno laikotarpio pabaigoje taikant tarpuskaitos mechanizmą būtų galima pervesti atitinkamą NNV kiekį. (7) Kadangi nuo valstybių narių visiškai nepriklauso, kokį leidimų kiekį sąskaitų turėtojai savo registruose nuspręs perkelti į kitą laikotarpį, dėl bet kokių tarptautinių apribojimų, kuriuos ateityje galbūt bus nuspręsta taikyti, dėl NNV (kurie yra tarsi išduotų leidimų užstatas) perkėlimo, registrams, kuriuose laikomas neproporcingas tokių leidimų skaičius, kiltų didelių sunkumų. Kad būtų užtikrinta, jog valstybių narių dėl to patiriama rizika būtų pasidalinta vienodai tarp visų valstybių narių, turėtų būti parengtas toks tarpuskaitos mechanizmas, kad ją užbaigus Sąjungos registro tarpuskaitos sąskaitoje laikomų NNV kiekis būtų lygus leidimų, kurie bus perkelti iš 2008–2012 metų laikotarpio, kiekiui. (8) Su leidimais susiję sandoriai Sąjungos registre turėtų būti atliekami per ryšių kanalą, apimantį ESSŽ, o su Kioto vienetais susiję sandoriai turėtų būti atliekami per ryšių kanalą, apimantį ir ESSŽ, ir JTBKKK tarptautinį sandorių žurnalą (toliau – TSŽ). Reikėtų priimti nuostatas, kuriomis būtų užtikrinta, kad tos valstybės narės, kurios negali išduoti NNV pagal Kioto protokolą, nes jos nėra privalomai įsipareigojusios mažinti išmetamųjų teršalų kiekį, galėtų toliau lygiomis teisėmis dalyvauti Sąjungos apyvartinių taršos leidimų prekybos sistemoje. Toks dalyvavimas nebūtų įmanomas 2008–2012 m., nes šios valstybės narės, priešingai negu kitos valstybės narės, negalės išduoti leidimų, kurie yra susieti su pagal Kioto protokolą pripažįstamais NNV. Toks dalyvavimas lygiomis teisėmis turėtų būti leidžiamas taikant specialius Sąjungos registro mechanizmus. (9) ESSŽ turėtų atlikti automatinę visų registrų sistemos veiksmų, susijusių su leidimais, patikrintu išmestų teršalų kiekiu, sąskaitomis ir Kioto vienetais, patikrinimą, o TSŽ turėtų atlikti automatinį su Kioto vienetais susijusių veiksmų tikrinimą, taip užtikrinant, kad nebūtų pažeidimų. Šio tikrinimo reikalavimų neatitinkantys veiksmai turėtų būti nutraukti, kad Sąjungos registrų sistemos sandoriai atitiktų Direktyvos 2003/87/EB reikalavimus ir reikalavimus, nustatytus remiantis JTBKKK ir Kioto protokolu. (10) Reikėtų taikyti tinkamus ir suderintus autentiškumo patvirtinimo bei prieigos teisių reikalavimus siekiant užtikrinti integruotoje registrų sistemoje esančios informacijos saugumą, taip pat reikėtų saugoti įrašus apie visus veiksmus, veiklos vykdytojus ir asmenis, susijusius su registrų sistema. (11) Vyriausiasis administratorius turėtų užtikrinti, kad registrų sistema veiktų be pertrūkių, imdamasis visų tinkamų veiksmų, kad užtikrintų galimybę nuolat naudotis Sąjungos registru bei ESSŽ, ir numatydamas patikimas visos informacijos apsaugos sistemas ir tvarką. (12) Registrų sistema turėtų būti pritaikyta aviacijos sektoriaus įtraukimui į Sąjungos šiltnamio efektą sukeliančių dujų apyvartinių taršos leidimų prekybos sistemą nuo 2012 m. Daugumą užduočių, atsiradusių dėl apyvartinių taršos leidimų prekybos sistemos peržiūros, nustatytos 2009 m. balandžio 23 d. Europos Parlamento ir Tarybos direktyvoje 2009/29/EB, iš dalies keičiančioje Direktyvą 2003/87/EB, siekiant patobulinti ir išplėsti Bendrijos šiltnamio efektą sukeliančių dujų apyvartinių taršos leidimų prekybos sistemą ( 3 ), reikia pradėti vykdyti tik nuo 2013 m. sausio 1 d. Šie reikalavimai skiriasi nuo funkcijų, kurios turi būti įdiegtos jau 2012 m. dėl aviacijos veiklos įtraukimo į apyvartinių taršos leidimų prekybos sistemą. (13) Kadangi orlaivių naudotojai turi teisę atsisakyti kitokių leidimų negu įrenginių naudotojai, orlaivių naudotojams turėtų būti suteikta kitokios rūšies sąskaita – orlaivio naudotojo sąskaita. Pagal direktyvos, kuria reglamentuojama ES apyvartinių taršos leidimų prekybos sistema, aviacijos sektoriui skirtą II skyrių išduoti leidimai skiriasi nuo iki šiol išduotų leidimų, kadangi juose minimi išmetamieji teršalai, kurių didžiajai daliai Kioto protokolas netaikomas. Todėl turėtų būti pažymėta, kad jie skiriasi nuo kitų leidimų. (14) Pagal 2008 m. lapkričio 19 d. Europos Parlamento ir Tarybos direktyvą 2008/101/EB, iš dalies keičiančią Direktyvą 2003/87/EB, kad į šiltnamio efektą sukeliančių dujų emisijos leidimų prekybos sistemą Bendrijoje būtų įtrauktos aviacijos veiklos rūšys ( 4 ), reikalaujama, kad būtų nurašyti tik vidaus skrydžių metu išmestų teršalų kiekį atitinkantys Kioto vienetai arba Kioto vienetais užtikrinti leidimai, kurių orlaivių naudotojai atsisakė. Tačiau kadangi valstybės narės negali daryti įtakos orlaivių naudotojų pasirinkimui atsisakyti II skyriaus leidimų ar vienetų, kuriuos galima nurašyti, reikėtų sukurti centralizuotą atsisakymo ir perskirstymo sistemą, kuria būtų garantuojama, kad orlaivių naudotojų atsisakyti vienetai, kuriuos galima nurašyti, būtų surinkti ir pirmiausia naudojami visų valstybių narių vidaus skrydžių išmetamųjų teršalų kiekiui vienodai padengti. Vėliau valstybės narės turėtų nuspręsti, kaip panaudoti taip surinktus vienetus, kuriuos galima nurašyti. (15) Įgyvendinant peržiūrėtą apyvartinių taršos leidimų prekybos sistemą ir siekiant pasirengti tam, kad nuo 2012 m. į ją bus įtrauktas aviacijos sektorius, pakanka techniniu lygmeniu sujungti valstybių narių esamų apyvartinių taršos leidimų prekybos sistemos registrų funkcijas, o technines Kioto protokolo registro funkcijas vykdytų atskiri Kioto protokolo (toliau – KP) registrai, kuriuos administruoja valstybės narės. (16) Siekiant įgyvendinti Direktyva 2009/29/EB įvestus pakeitimus ir pasirengti tam, kad nuo 2012 m. į apyvartinių taršos leidimų prekybos sistemą bus įtraukta aviacijos veikla, pakanka techniniu lygmeniu sujungti valstybių narių esamų apyvartinių taršos leidimų prekybos sistemos registrų funkcijas, o atskiri valstybių narių administruojami registrai vykdytų technines funkcijas tol, kol tai bus reikalinga. Tačiau toks sprendimas nebūtų ekonomiškai naudingas, nes kiekvienoje valstybėje narėje reikėtų išlaikyti didelius analogiškus informacinių technologijų pajėgumus, kuriais būtų naudojamasi tik kartais. Todėl Komisijos ir valstybių narių tikslas yra kartu sukurti Jungtinę Europos registrų sistemą, kurioje būtų sujungtos visų valstybių narių informacinių technologijų funkcijos, susijusios su KP registru. (17) Šiame reglamente nustatytos atsiskaitymo už leidimus ir Kioto vienetus sąlygos ir galimybė sukurti Jungtinę Europos registrų sistemą neturi įtakos jokiam Europos Sąjungos sprendimui ateityje dėl bendro Sąjungos išmetamų teršalų kiekio mažinimo tikslo ar dėl atskirų valstybių narių išmetamų teršalų kiekio mažinimo tikslų pagal bet kokią būsimą tarptautinę sutartį dėl klimato kaitos. (18) Pagal Direktyvos 2003/87/EB 19 straipsnio 4 dalį turi būti numatyti pasikeitimo ir incidentų valdymo Sąjungos registre veiksmai ir tinkamos Sąjungos registrui taikomos sąlygos, kad būtų užtikrinama, jog valstybės narės galėtų imtis iniciatyvų, kuriomis siekiama didinti veiksmingumą, gerinti administracinių išlaidų valdymą ir kokybės kontrolės priemones. Visų leidimų laikymas Sąjungos registre neturėtų prieštarauti nacionalinių registrų, kuriuose registruojamas išmestų teršalų, kuriems netaikoma apyvartinių taršos leidimų prekybos sistema, kiekis, techninei priežiūrai ir Sąjungos registras turėtų teikti tokios pačios kokybės paslaugas kaip ir nacionaliniai registrai. (19) Kadangi nuo 2009 m. labai padidėjo PVM sukčiavimo, pinigų plovimo ir kitos nusikalstamos veikos atvejų visoje registrų sistemoje, reikia numatyti išsamesnes ir griežtesnes taisykles, taikomas tikrinant sąskaitų turėtojų ir asmenų, prašančių atidaryti sąskaitą, pateiktą informaciją apie jų tapatybę. Be to, valstybių narių valdžios institucijos turi turėti galimybę atsisakyti atidaryti sąskaitą, jei galima pagrįstai įtarti, kad asmenys nori pasinaudoti registrų sistema nesąžiningais tikslais. Galiausiai turi būti numatytos išsamios taisyklės, kad duomenys būtų greitai ir efektyviai teikiami teisėsaugos agentūroms, kurios taip gautus duomenis galėtų naudoti tyrimui atlikti. (20) 2008 m. spalio 8 d. Komisijos reglamentas (EB) Nr. 994/2008 dėl standartizuotos ir apsaugotos registrų sistemos pagal Europos Parlamento ir Tarybos direktyvą 2003/87/EB ir Europos Parlamento ir Tarybos sprendimą Nr. 280/2004/EB ( 5 ) nuo 2012 m. panaikins ir pakeis 2004 m. gruodžio 21 d. Komisijos reglamentą (EB) Nr. 2216/2004 dėl standartizuotos ir apsaugotos registrų sistemos sutinkamai su 2003/87/EB Europos Parlamento ir Tarybos direktyva ir 280/2004/EB Europos Parlamento ir Tarybos sprendimu ( 6 ). Kadangi šiuo reglamentu iš esmės keičiamos keleto reglamentuojamų sričių nuostatos, kurios turi būti taikomos nuo 2012 m. sausio 1 d., dėl aiškumo reikia, kad Reglamentas (EB) Nr. 994/2008 būtų panaikintas ir pakeistas visas, paliekant galioti Reglamente (EB) Nr. 994/2008 numatytą nuostatą dėl Reglamento (EB) Nr. 2216/2004 panaikinimo ir pakeitimo. (21) Kadangi Reglamentas (EB) Nr. 2216/2004 galios iki 2011 m. pabaigos, reikia padaryti kai kuriuos jo pakeitimus, kurie įsigaliotų nedelsiant. Tie pakeitimai susiję su kova su sukčiavimu bei kita nusikalstama veika ir su atsisakymo procesu. Dėl aiškumo taip pat reikėtų išbraukti nebeaktualias nuostatas. Kadangi pakeitimai dėl kovos su sukčiavimu ir atsisakymo proceso turėtų būti taikomi kuo skubiau, šis reglamentas turėtų įsigalioti iškart po jo paskelbimo. (22) Todėl Reglamentas (EB) Nr. 2216/2004 turėtų būti atitinkamai iš dalies pakeistas ir pakeitimai turėtų įsigalioti nedelsiant. Tą reglamentą reikėtų panaikinti nuo 2012 m. sausio 1 d. (23) Pagal 2003 m. sausio 28 d. Europos Parlamento ir Tarybos direktyvą 2003/4/EB dėl visuomenės galimybės susipažinti su informacija apie aplinką ir panaikinančią Tarybos direktyvą 90/313/EEB ( 7 ) ir pagal Sprendimą Nr. 13/CMP.1 reikėtų reguliariai teikti visuomenei specialias ataskaitas siekiant užtikrinti, kad visuomenė galėtų susipažinti su integruotoje registrų sistemoje esama informacija, atsižvelgiant į tai, kad būtina laikytis tam tikrų konfidencialumo reikalavimų. (24) Reikėtų laikytis Sąjungos teisės aktų dėl asmenų apsaugos tvarkant asmens duomenis ir dėl laisvo tokių duomenų judėjimo, visų pirma 1995 m. spalio 24 d. Europos Parlamento ir Tarybos direktyvos 95/46/EB dėl asmenų apsaugos tvarkant asmens duomenis ir dėl laisvo tokių duomenų judėjimo ( 8 ), 2002 m. liepos 12 d. Europos Parlamento ir Tarybos direktyvos 2002/58/EB dėl asmens duomenų tvarkymo ir privatumo apsaugos elektroninių ryšių sektoriuje (Direktyva dėl privatumo ir elektroninių ryšių) ( 9 ) ir 2000 m. gruodžio 18 d. Europos Parlamento ir Tarybos reglamento (EB) Nr. 45/2001 dėl asmenų apsaugos Bendrijos institucijoms ir įstaigoms tvarkant asmens duomenis ir laisvo tokių duomenų judėjimo ( 10 ), jeigu minėti teisės aktai taikytini saugant ir tvarkant informaciją pagal šį reglamentą. (25) Šiame reglamente numatytos priemonės atitinka Klimato kaitos komiteto nuomonę, kadangi: PRIĖMĖ ŠĮ REGLAMENTĄ:







I

SKYRIUS

DALYKAS IR APIBRĖŽTYS

1 straipsnis

Dalykas

►M1 Šiame reglamente nustatomi standartizuotos ir apsaugotos iš registrų sudarytos registrų sistemos ir nepriklausomo sandorių žurnalo, numatyto Direktyvos 2003/87/EB 20 straipsnio 1 dalyje ir Sprendimo Nr. 280/2004/EB 6 straipsnyje, bendrieji, administravimo ir techninės priežiūros reikalavimai, taikomi iki 2012 m. gruodžio 31 d. ◄ Reglamente taip pat numatyta sukurti registrų sistemos ir tarptautinio sandorių žurnalo, kurį sukūrė, administruoja ir prižiūri Jungtinių Tautų bendrosios klimato kaitos konvencijos (JTBKKK) sekretoriatas, ryšių sistemą.

▼M1

1a straipsnis

Taikymo sritis

Šis reglamentas susijęs su apyvartiniais taršos leidimais, sukurtais Sąjungos prekybos apyvartiniais taršos leidimais sistemoje ir skirtais laikotarpiui iki 2012 m. gruodžio 31 d., ir su Kioto vienetais.

▼B

2 straipsnis

Apibrėžtys

Šiame reglamente taikomos Direktyvos 2003/87/EB 3 straipsnyje nustatytos apibrėžtys. Taip pat taikomos šios apibrėžtys:

1) sąskaitos turėtojas – sąskaitą registrų sistemoje turintis asmuo;

2) vyriausiasis administratorius – Komisijos pagal Direktyvos 2003/87/EB 20 straipsnį paskirtas asmuo;

3) kompetentinga institucija – valstybės narės pagal Direktyvos 2003/87/EB 18 straipsnį paskirta institucija arba institucijos;

4) KP šalis – Kioto protokolo šalis;

5) prekybos platforma – bet kokios rūšies daugiašaliai mainai, kuriais suderinami arba sudaromos geresnės sąlygos suderinti daugiašalius trečiųjų šalių interesus pirkti ar parduoti, kaip apibrėžta Europos Parlamento ir Tarybos direktyvos 2004/39/EB ( 11 ) 4 straipsnyje, kur interesai pirkti ir parduoti išreikšti leidimais arba Kioto vienetais;

6) tikrintojas – Sprendimo 2007/589/EB ( 12 ) I priedo 5 dalies m punkte apibrėžtas tikrintojas;

7) nustatytosios normos vienetai (NNV) – pagal Sprendimo Nr. 280/2004/EB 7 straipsnio 3 dalį išduoti vienetai;

8) II skyriaus leidimai – pagal Direktyvos 2003/87/EB II skyrių išduoti leidimai;

9) III skyriaus leidimai – visi ne pagal Direktyvos 2003/87/EB II skyrių išduoti leidimai;

10) ilgalaikiai PTMV (IPTMV) – miško veisimo ar atželdinimo projektams pagal ŠPM vykdyti išduoti vienetai, kurių galiojimas, atsižvelgiant į JTBKKK šalių konferencijos, laikomos Kioto protokolo šalių posėdžiu, Sprendimą Nr. 5/CMP.1, baigiasi išmetamųjų teršalų mažinimo kreditų skyrimo miško veisimo ar atkūrimo projektams pagal ŠPM vykdyti laikotarpio, kuriam jis buvo išduotas, pabaigoje;

11) teršalų šalinimo vienetai (TŠV) – pagal Kioto protokolo 3 straipsnį išduoti vienetai;

12) laikinieji PTMV (LPTMV) – miško veisimo ar atkūrimo projektams pagal ŠPM vykdyti išduoti vienetai, kurių galiojimas pagal Sprendimą Nr. 5/CMP.1 baigiasi Kioto protokole nustatyto įsipareigojimo laikotarpio, esančio po laikotarpio, per kurį vienetas buvo išduotas, pabaigoje;

13) veiksmas – automatizuota techninė priemonė su registre esančia sąskaita ar vienetu susijusiam veiksmui atlikti;

14) sandoris – leidimo arba Kioto vieneto pervedimo iš vienos sąskaitos į kitą veiksmas;

15) atsisakymas – veiklos vykdytojo arba orlaivio naudotojo atsiskaitymas leidimais arba Kioto vienetais už patikrintą jo įrenginio arba orlaivio išmetamųjų teršalų kiekį;

16) panaikinimas – galutinis Kioto vieneto panaikinimas neatsiskaitant jais už patikrintą išmetamųjų teršalų kiekį;

17) pašalinimas – galutinis leidimo panaikinimas be galimybės panaudoti jį atsiskaityti už patikrintą išmetamųjų teršalų kiekį;

18) nurašymas – Kioto protokolo šalies atsiskaitymas Kioto vienetais už praneštą tos šalies išmetamųjų teršalų kiekį;

19) pinigų plovimas – Europos Parlamento ir Tarybos direktyvos 2005/60/EB ( 13 ) 1 straipsnio 2 dalyje apibrėžta veika;

20) sunkus nusikaltimas – Direktyvos 2005/60/EB 3 straipsnio 5 dalyje apibrėžta veika;

21) teroristų finansavimas – Direktyvos 2005/60/EB 1 straipsnio 4 dalyje apibrėžta veika;

22) registro administratorius – Sąjungos registro arba bet kurio kito Kioto protokolo registro administratorius;

23) nacionalinis administratorius – pagal 6 straipsnį paskirtas subjektas, atsakingas už valstybės narės jurisdikcijai priklausančių Sąjungos registre esančių naudotojų sąskaitų valdymą tos valstybės narės vardu;

24) sąskaitos administratorius – administratorius, paskirtas konkrečios rūšies, nurodytos I priedo I-I lentelės trečiame stulpelyje, sąskaitai administruoti;

▼M1

25) direktoriai – juridinio asmens kasdienei veiklai faktiškai vadovaujantys asmenys;

26) Vidurio Europos laikas – Vidurio Europos vasaros laikas, galiojantis vasaros laikotarpiu, apibrėžtu Europos Parlamento ir Tarybos direktyvos 2000/84/EB ( 14 ) 1, 2 ir 3 straipsniuose.

▼B







II

SKYRIUS

REGISTRŲ SISTEMA

▼M2 —————

▼B







III

SKYRIUS

VIENETAI

▼M2 —————

▼B







IV

SKYRIUS

SĄSKAITOS







1

SKIRSNIS

Visoms sąskaitoms taikomos nuostatos

▼M2 —————

▼B







2

SKIRSNIS

Sąskaitų atidarymas ir atnaujinimas

▼M2 —————

▼B







3

SKIRSNIS

Sąskaitų uždarymas

▼M2 —————

▼B







4

SKIRSNIS

Laikinas prieigos prie sąskaitų teisės sustabdymas

▼M2 —————

▼B







V

SKYRIUS

PATIKRINTAS IŠMETAMŲJŲ TERŠALŲ KIEKIS IR ATITIKTIS

29 straipsnis

Patikrinti įrenginio arba orlaivio naudotojo duomenys apie išmetamųjų teršalų kiekį

1. Prieš pateikdamas metinius duomenis apie išmetamųjų teršalų kiekį Sąjungos registrui kiekvienas veiklos vykdytojas ir orlaivio naudotojas iš nacionalinio administratoriaus, kuris administruoja jo sąskaitą, registruotų tikrintojų pasirenka vieną tikrintoją. Jeigu veiklos vykdytojas arba orlaivio naudotojas yra ir tikrintojas, savęs tikrintoju jis pasirinkti negali.

2. Nacionalinis administratorius įtraukia praėjusių metų duomenis apie išmetamųjų teršalų kiekį nuo sausio 1 d. iki kitų metų kovo 31 d. Įrenginio per metus išmestų teršalų kiekį galima įtraukti bet kada tais pačiais metais, jeigu įrenginiui išduotas leidimas išmesti šiltnamio efektą sukeliančias dujas nustojo galioti. Kompetentinga institucija gali nuspręsti, kad ne nacionalinis administratorius, o sąskaitos turėtojas arba tikrintojas (įskaitant tas kompetentingas institucijas, kurios atlieka tikrintojo pareigas) yra atsakingas už duomenų apie išmetamųjų teršalų kiekį įtraukimą laikantis pirmiau nustatyto termino.

3. Kasmetiniai duomenys apie išmetamųjų teršalų kiekį pateikiami naudojant X priede nustatytą formą.

▼M1

4. Pagal Direktyvos 2003/87/EB 15 straipsnio pirmą pastraipą tinkamai patikrinus veiklos vykdytojo ataskaitą apie įrenginio išmetamųjų teršalų kiekį praėjusiais metais arba orlaivių naudotojo ataskaitą apie visos praėjusių metų aviacijos veiklos išmetamųjų teršalų kiekį, tikrintojas arba kompetentinga institucija patvirtina patikrintą metinį išmetamųjų teršalų kiekį.

5. Nacionalinis administratorius arba kompetentinga institucija Sąjungos registre pažymi, kad pagal 4 dalį patvirtintas išmetamųjų teršalų kiekis yra patikrintas. Kompetentinga institucija gali nuspręsti, jog už pažymėjimą Sąjungos registre, kad išmetamųjų teršalų kiekis yra patikrintas, atsako ne nacionalinis administratorius, o tikrintojas.

▼B

6. Kompetentinga institucija, siekdama užtikrinti, kad būtų laikomasi išsamių valstybės narės pagal Direktyvos 2003/87/EB V priedą parengtų reikalavimų, gali nurodyti nacionaliniam administratoriui pataisyti metinį patikrintą įrenginio ar orlaivio naudotojo praėjusiais metais išmestų teršalų kiekį – įrašyti į Sąjungos registro įrašus pataisytą patikrintą arba apskaičiuotą to įrenginio ar orlaivio naudotojo tais metais išmestų teršalų kiekį.

7. Jeigu kiekvienų metų gegužės 1 d. Sąjungos registre nebuvo įrašytas joks patikrintas įrenginio ar orlaivio naudotojo praėjusiais metais išmestų teršalų kiekis arba jeigu paaiškėjo, kad patikrintas išmestų teršalų kiekis neteisingas, bet kokia į Sąjungos registrą įrašyta pakaitinė išmestų teršalų kiekio vertė kuo tiksliau apskaičiuojama pagal išsamius valstybės narės reikalavimus, nustatytus vadovaujantis Direktyvos 2003/87/EB V priedu.

30 straipsnis

Sąskaitų blokavimas dėl nepateikto patikrinto išmetamųjų teršalų kiekio

1. Jeigu kiekvienų metų balandžio 1 d. metinis patikrintas įrenginio arba orlaivio naudotojo praėjusiais metais išmestų teršalų kiekis nėra įrašytas Sąjungos registre, Sąjungos registre nustatoma, kad atitinkamo veiklos vykdytojo arba orlaivio naudotojo sąskaitos būklė yra blokuota sąskaita.

2. Kai visas pavėluotai pateiktas patikrintas įrenginio arba orlaivio naudotojo praėjusiais metais išmestų teršalų kiekis įrašomas Sąjungos registre, Sąjungos registre nustatoma, kad sąskaitos būklė yra veikianti sąskaita.

31 straipsnis

Atitikties būklės vertės apskaičiavimas

1. Kiekvienų metų gegužės 1 d. Sąjungos registras nustato kiekvieno įrenginio ir orlaivio naudotojo, kuris turi veikiančią arba blokuotą veiklos vykdytojo arba orlaivio naudotojo sąskaitą, atitikties būklės praėjusių metų vertę iš visų einamuoju laikotarpiu atsisakytų leidimų, PTMV ir TMV sumos atimdamas visų einamuoju laikotarpiu iki einamųjų metų, įskaitant ir einamuosius metus, patikrintų išmestų teršalų kiekių sumą ir pridėdamas pataisos faktorių.

2. 1 dalyje nurodytas pataisos faktorius lygus nuliui, jeigu ankstesnio laikotarpio paskutinių metų atitikties būklės vertė buvo didesnė už nulį, tačiau paliekamas toks pat kaip ankstesnio laikotarpio paskutinių metų atitikties būklės vertė, jeigu ta vertė mažesnė arba lygi nuliui.

3. Sąjungos registre įrašoma kiekvieno įrenginio ir orlaivio naudotojo kiekvienų metų atitikties būklės vertę.

▼M2

32 straipsnis

Pašalintos orlaivių naudotojo sąskaitos

1. Jeigu iki Direktyvos 2003/87/EB 12 straipsnio 2a dalyje nustatyto ATL atsisakymo termino į Sąjungos registrą pagal 29 straipsnį įtraukta orlaivių naudotojo praėjusių metų patikrinto išmetamųjų teršalų kiekio vertė lygi 0, Sąjungos registre nustatoma, kad atitinkamo orlaivių naudotojo sąskaita yra pašalinta.

2. Sąjungos registre nustatoma, kad sąskaita yra atidaryta, kai prieš einamuosius metus buvusių metų patikrinto išmetamųjų teršalų kiekio vertė yra ne 0.

▼B







VI

SKYRIUS

SANDORIAI







1

SKIRSNIS

Leidimų paskirstymas ir išdavimas

▼M1

32a straipsnis

Pervedimų atlikimas

1. Prieš inicijuojant visus VI skyriuje nurodytus sandorius, kurie inicijuojami ne iš prekybos platformos sąskaitos, reikalingas Sąjungos registro išankstinis patvirtinimas išorinėmis priemonėmis. Sandoris inicijuojamas tik jei sandorį išorinėmis priemonėmis patvirtina papildomas įgaliotasis atstovas, kurio patvirtinimo reikia pagal 19 straipsnio 2 dalį.

2. Visi leidimų ir Kioto vienetų sandoriai, nurodyti 43 ir 44 straipsniuose, inicijuojami nedelsiant, jei jie patvirtinami pirmadienį–penktadienį imtinai 10.00–16.00 val. Vidurio Europos laiku, išskyrus oficialias nedarbo dienas, valstybėse narėse, kurios nusprendžia sustabdyti 3 dalyje nurodytą laikotarpį. Kitu laiku patvirtintas pervedimas inicijuojamas kitą dieną nuo pirmadienio iki penktadienio 10.00 val. Vidurio Europos laiku.

3. Atliekant visus leidimų ir Kioto vienetų pervedimus, nurodytus 43 ir 44 straipsniuose, išskyrus pervedimus iš prekybos sąskaitos į tos sąskaitos patikimų sąskaitų sąraše esančią sąskaitą, nuo pervedimo inicijavimo iki pranešimo apie jo užbaigimą pagal 70 straipsnį, turi praeiti 26 valandų laikotarpis. Šis laikotarpis sustabdomas šeštadieniais ir sekmadieniais 00.00–24.00 val. Vidurio Europos laiku. Valstybės narės taip pat gali nuspręsti per konkrečių metų oficialias nedarbo dienas sustabdyti šį laikotarpį 00.00–24.00 val. Vidurio Europos laiku, jei tokį sprendimą jos paskelbia iki prieš tai einančių metų gruodžio 1 d.

4. Jei sąskaitos turėtojo įgaliotasis atstovas įtaria, kad sandoris inicijuotas neteisėtai, vėliausiai likus dviem valandoms iki 3 dalyje nurodyto laikotarpio pabaigos jis gali paprašyti nacionalinio administratoriaus atšaukti sandorį jo vardu dar nepranešus apie sandorio užbaigimą. Iš karto po tokio prašymo pateikimo sąskaitos turėtojas apie įtariamą sukčiavimo atvejį praneša kompetentingai nacionalinei teisėsaugos institucijai. Per 7 dienas tas pranešimas perduodamas nacionaliniam administratoriui.

5. Inicijavus pervedimą pagal 1 ir 2 dalį, visiems sąskaitos atstovams išsiunčiamas pranešimas, kuriame nurodomas siūlomas pervedimo inicijavimas.

32b straipsnis

Leidimų pobūdis ir sandorių patvirtinimas galutiniais

1. Leidimas arba Kioto vienetas yra pakeičiama, nemateriali priemonė, kuria galima prekiauti rinkoje.

2. Tai, kad leidimai ir Kioto vienetai yra nematerialūs, visų pirma reiškia, kad įrašas apie juos Sąjungos registre yra prima facie ir pakankamas nuosavybės teisės į leidimą arba Kioto vienetą, arba į bet kurį kitą objektą, kurį pagal šį reglamentą nurodoma arba leidžiama įrašyti į registrą, įrodymas.

3. Tai, kad leidimai ir Kioto vienetai yra pakeičiami, reiškia, kad bet kokie su leidimų arba Kioto vienetų susigrąžinimu arba kompensacija susiję įpareigojimai pagal nacionalinę teisę gali būti taikomi bet kuriam tos pačios rūšies leidimui arba Kioto vienetui. Visų pirma:

a) nepažeidžiant šio reglamento 51 straipsnio nuostatų ir 69 straipsnyje numatyto derinimo proceso, sandorį užbaigus pagal 70 straipsnį jis tampa galutinis ir neatšaukiamas. Nepažeidžiant jokių nacionalinės teisės nuostatų dėl nuostolių atlyginimo, pagal kurias gali būti pareikalauta arba nurodyta atlikti naują sandorį registre, joks įstatymas, kitas teisės aktas, taisyklė arba praktika, susiję su sutarčių ir sandorių atidėjimu, nepanaikina sandorio, kai jis tampa galutinis ir neatšaukiamas pagal šį reglamentą;

b) jokia šio straipsnio nuostata neturėtų sutrukdyti sąskaitos turėtojui arba trečiajai šaliai naudotis įstatymais numatytomis savo teisėmis ar pareikšti reikalavimus pirminio sandorio atžvilgiu, įskaitant reikalavimus dėl kompensacijos, vienetų susigrąžinimo ar žalos atlyginimo, susijusius su registre galutiniu tapusiu sandoriu, pvz., apgaulės arba techninės klaidos atveju, jeigu dėl to registre sandoris neatšaukiamas, nepanaikinamas ar negrąžinamas į pradinę padėtį.

4. Sąžiningas leidimo arba Kioto vieneto pirkėjas ir turėtojas tampa teisėtu leidimo arba Kioto vieneto savininku nepaisant jokių perdavėjo teisių trūkumų.

▼B

33 straipsnis

Nacionalinio paskirstymo plano lentelės

1. ESSŽ yra po vieną kiekvienos valstybės narės 2008–2012 m. laikotarpio nacionalinio paskirstymo plano lentelę. Nacionalinio paskirstymo plano lentelėse nurodoma ši informacija:

a) bendras leidimų, kurie bus išduoti įrenginiams, skaičius: viename langelyje bendras leidimų, kurie bus išduoti nacionaliniame paskirstymo plane nustatytam laikotarpiui, skaičius;

b) bendras esamiems įrenginiams nepaskirtų leidimų skaičius (rezervas): viename langelyje bendras (išduotų arba įsigytų) leidimų, kurie yra atidėti naujų rinkos dalyvių įrenginiams ir pardavimui aukcione nacionalinio paskirstymo plano galiojimo laikotarpiui, skaičius;

c) metai: atskiruose langeliuose pateikiami kiekvieni nacionalinio paskirstymo plano metai didėjimo tvarka;

d) kiekvieno įrenginio, turinčio galiojantį leidimą, identifikavimo kodas: atskiruose langeliuose pateikiami didėjimo tvarka. Išvardyti įrenginiai apima įrenginius, vienašališkai įtrauktus pagal Direktyvos 2003/87/EB 24 straipsnį, ir neapima įrenginių, kurie laikinai neįtraukti pagal Direktyvos 2003/87/EB 27 straipsnį;

e) paskirstyti leidimai: leidimai, skirtini nustatytiems metams nustatytam įrenginiui, įrašomi langelyje, jungiančiame tuos metus su to įrenginio identifikavimo kodu.

2. Nacionalinio paskirstymo plano lentelės pateikiamos XI priede nustatyta forma.

34 straipsnis

Sąjungos aviacijos sektoriaus paskirstymo lentelė

1. ESSŽ yra tik viena 2012 m. Sąjungos aviacijos sektoriaus paskirstymo lentelė. Lentelėje pateikiama tokia informacija:

a) bendras II skyriaus leidimų, kurie turės būti paskirstyti Sąjungoje 2012 m., skaičius;

b) II skyriaus leidimų, kurie buvo nemokamai paskirstyti kiekvienam lentelėje išvardintam sąskaitos turėtojui, skaičius;

c) II skyriaus leidimų, kurių valstybės narės dar nepaskirstė, skaičius, nurodomas atskirai prie kiekvienos valstybės narės;

▼M1

d) paskirstytų leidimų gavėjų tapatybė (jeigu leidimai paskirstyti aukcione, gavėju laikoma tuo tikslu pagal Reglamentą (ES) Nr. 1193/2011 ( 15 ) [nuoroda į šį reglamentą]) sukurta sąskaita.

▼B

2. Sąjungos aviacijos sektoriaus paskirstymo lentelė pateikiama XII priede nustatyta forma.

35 straipsnis

Nacionalinio paskirstymo plano lentelių įtraukimas į ESSŽ

1. Ne vėliau kaip prieš 12 mėnesių iki 2008–2012m. laikotarpio pradžios kiekviena valstybė narė pateikia Komisijai nacionalinio paskirstymo plano lentelę, atitinkančią pagal Direktyvos 2003/87/EB 11 straipsnio 2 dalį priimtą sprendimą.

2. Jei nacionalinio paskirstymo plano lentelė grindžiama Komisijai pateiktu nacionaliniu paskirstymo planu, kuris nebuvo atmestas pagal Direktyvos 2003/87/EB 9 straipsnio 3 dalį arba kuriame padarytoms pataisoms Komisija pritarė, Komisija nurodo vyriausiajam administratoriui įtraukti nacionalinio paskirstymo plano lentelę į ESSŽ.

36 straipsnis

Sprendimų dėl leidimų paskirstymo įtraukimas į Sąjungos aviacijos sektoriaus paskirstymo lentelę

Jeigu valstybių narių pagal Direktyvos 2003/87/EB 3e straipsnio 4 dalį priimti sprendimai dėl II skyriaus leidimų paskirstymo 2012 m. neprieštarauja Direktyvai 2003/87/EB, Komisija nurodo vyriausiajam administratoriui įtraukti sprendimus dėl paskirstymo į EESŽ esančią Sąjungos aviacijos sektoriaus paskirstymo lentelę.

37 straipsnis

Nacionalinio paskirstymo plano lentelių taisymas

1. 2008–2012 m. nacionalinis administratorius taiso nacionalinio paskirstymo plano lentelę ESSŽ ir apie tai neturi iš anksto pranešti Komisijai tokiais atvejais:

a) leidimų paskirta naujam rinkos dalyviui;

b) valstybė narė, įsigijusi leidimų, papildė rezervą;

c) nustojo galioti įrenginio leidimas ir visi į jo sąskaitą dar nepatekę jam paskirti leidimai buvo perkelti į rezervą;

d) įrenginys buvo padalintas į du ar daugiau įrenginių;

e) du ar daugiau įrenginių buvo sujungti į vieną įrenginį.

Šiomis pataisomis nepakeičiamas bendras išduotų leidimų kiekis, nustatytas nacionalinio paskirstymo plano lentelėje.

2. Valstybė narė iš anksto praneša Komisijai apie kiekvieną nacionalinio paskirstymo plano pataisą, išskyrus 1 dalyje nurodytas pataisas, ir apie kiekvieną atitinkamą nacionalinio plano lentelės pataisą. Jeigu nacionalinio paskirstymo plano lentelės pataisa grindžiama Komisijai pateiktu nacionaliniu paskirstymo planu, kuris nebuvo atmestas pagal Direktyvos 2003/87/EB 9 straipsnio 3 dalį arba kuriame padarytoms pataisoms Komisija pritarė, ir jeigu ta pataisa padaryta, nes duomenys buvo patikslinti, Komisija nurodo vyriausiajam administratoriui įrašyti atitinkamą pataisą į ESSŽ esančią nacionalinio paskirstymo plano lentelę.

3. Po to, kai leidimai buvo išduoti ar paskirstyti atlikus bet kokias pataisas pagal 2 dalį, dėl kurių sumažėjo bendras 2008–2012 m. laikotarpiui skirtų leidimų kiekis, nacionalinis administratorius perveda Sąjungos registre nurodytą atitinkamo laikotarpio leidimų rūšį ir jų skaičių į Sąjungos pašalintų leidimų sąskaitą.

38 straipsnis

Sąjungos aviacijos sektoriaus paskirstymo plano lentelės taisymas

1. Nacionalinis administratorius gali atitinkamai taisyti ESSŽ esančią Sąjungos aviacijos sektoriaus paskirstymo lentelę ir apie tai neturi iš anksto pranešti Komisijai tokiais atvejais:

a) veiklą pradėjo naujas orlaivio naudotojas;

b) aukciono rengėjui buvo suteikti aukcionui skirti II skyriaus leidimai;

c) orlaivio naudotojas buvo padalintas į du ar daugiau orlaivių naudotojų;

d) du ar daugiau orlaivių naudotojų buvo sujungti į vieną orlaivio naudotoją.

2. Tokiomis pataisomis nepakeičiamas bendras II skyriaus leidimų kiekis, nustatytas Sąjungos aviacijos sektoriaus paskirstymo lentelėje.

3. Valstybė narė praneša Komisijai apie kiekvieną sprendimo dėl II skyriaus leidimų paskirstymo, priimto pagal Direktyvos 2003/87/EB 3e straipsnio 4 dalį, pataisą, išskyrus nurodytas 1 dalyje, reikalingą ištaisyti padėčiai, kuri susidarė dėl Komisijos arba valstybės narės klaidos paskirsčius pernelyg daug leidimų. Jeigu pataisa neprieštarauja Direktyvai 2003/87/EB, Komisija nurodo vyriausiajam administratoriui remiantis šiuo sprendimu pataisyti Sąjungos aviacijos sektoriaus paskirstymo plano lentelę ir įtraukti ją į ESSŽ.

4. Bet kokias pataisas pagal 2 dalį atlikus po to, kai pagal 41 straipsnį buvo paskirstyti II skyriaus leidimai, dėl kurių sumažėjo bendras 2008–2012 m. laikotarpiui skirtų II skyriaus leidimų kiekis, nacionalinis administratorius perveda vyriausiojo administratoriaus nurodytą atitinkamo laikotarpio II skyriaus leidimų skaičių į Sąjungos pašalintų leidimų sąskaitą.

5. Jei susijungiant skirtingiems orlaivių naudotojams dalyvauja orlaivių naudotojai, kuriuos administruoja skirtingos valstybės narės, taisymą pagal 1 dalies d punktą inicijuoja nacionalinis administratorius, kuris administruoja orlaivio naudotoją, kuriam paskirti leidimai bus priskirti prie kitam orlaivio naudotojui paskirtų leidimų. Prieš taisant reikia gauti nacionalinio administratoriaus, kuris administruoja orlaivio naudotoją, prie kurio paskirtų leidimų bus priskirti susijungusiam orlaivio naudotojui paskirti leidimai, sutikimą.

39 straipsnis

III skyriaus leidimų išdavimas

1. Į ESSŽ įtraukus nacionalinio paskirstymo plano lentelę, nacionalinis administratorius iki 2008–2012 m. laikotarpio pirmųjų metų vasario 28 d. turi:

a) pervesti 2008–2012 m. laikotarpiui išduotų NNV kiekį, kuris atitinka III skyriaus leidimų, kurie bus išduoti iš KP šalies sąskaitos į apyvartinių taršos leidimų prekybos sistemos NNV sąskaitą, kiekį;

b) pervesti į nacionalinę leidimų sąskaitą Sąjungos registre visus nacionalinio paskirstymo plano lentelėje numatytus III skyriaus leidimus.

2. Prieš atlikdami 1 dalyje nurodytą veiksmą, KP registro administratoriai praneša vyriausiajam administratoriui jų KP registre esančios apyvartinių taršos leidimų prekybos sistemos NNV sąskaitos identifikavimo numerį.

3. Sąjungos registras kiekvienam leidimui, kuris išduodamas pagal 1 dalį, suteikia atskirą identifikavimo kodą.

4. KP registro neturinčios valstybės narės neatlieka 1 dalies a punkte numatyto veiksmo.

40 straipsnis

III skyriaus leidimų paskirstymas

1. Nepažeisdamas 37 ir 47 straipsnių, nacionalinis administratorius iki kiekvienų metų vasario 28 d. iš nacionalinės leidimų sąskaitos į atitinkamą veikiančią veiklos vykdytojo sąskaitą perveda tam tikrą visų išduotų III skyriaus leidimų dalį, kuri pagal atitinkamą nacionalinio paskirstymo plano lentelės skirsnį tais metais yra skirta atitinkamam įrenginiui.

2. Jei valstybės narės nacionalinio paskirstymo plane taip numatyta, nacionalinis administratorius tam tikram įrenginiui skirtą leidimų dalį kiekvienais metais gali pervesti vėliau.

3. Jeigu dėl pataisų pagal 37 straipsnį nacionalinio paskirstymo plane įrenginiui paskiriama papildomų III skyriaus leidimų, nacionalinis administratorius, iš kompetentingos institucijos gavęs tokį nurodymą, perveda iš nacionalinės leidimų sąskaitos į atitinkamą veiklos vykdytojo veikiančią sąskaitą einamiesiems metams papildomai paskirtus III skyriaus leidimus.

41 straipsnis

II skyriaus leidimų paskirstymas

1. Į ESSŽ įtraukus Sąjungos aviacijos sektoriaus paskirstymo lentelę, nacionalinis administratorius iki 2012 m. vasario 28 d. kiekvienoje veikiančioje orlaivio naudotojo sąskaitoje sukuria tiek II skyriaus leidimų, kad jų kiekis būtų lygus tos sąskaitos turėtojui tiems metams Sąjungos aviacijos sektoriaus paskirstymo lentelėje nurodytam paskirtų leidimų kiekiui.

2. Sąjungos registras kiekvienam leidimui, kuris sukurtas pagal 1 dalį, suteikia atskirą identifikavimo kodą.

3. Jeigu dėl pataisų pagal 38 straipsnį Sąjungos aviacijos sektoriaus paskirstymo plano lentelėje sąskaitos turėtojui paskiriama papildomų II skyriaus leidimų, nacionalinis administratorius, iš kompetentingos institucijos gavęs tokį nurodymą, kiekvienoje veikiančioje orlaivio naudotojo sąskaitoje sukuria tiek papildomai paskirtų II skyriaus leidimų, kiek Sąjungos aviacijos sektoriaus paskirstymo lentelėje tos sąskaitos turėtojui einamiesiems metams nustatyta papildomų leidimų.

▼M2

4. Jeigu pašalintoje orlaivių naudotojo sąskaitoje leidimai nesukuriami pagal 1 dalį, tokie ATL sąskaitoje nesukuriami ir tuomet, jei vėliau nustatoma, kad sąskaita yra atidaryta.

▼B

42 straipsnis

III skyriaus leidimų paskirstymas valstybei narei juos pardavus

2008–2012 m. kompetentingai institucijai nurodžius ir valstybei narei pardavus 2008–2012 m. III skyriaus leidimus, nacionalinis administratorius perveda tam tikrą III skyriaus leidimų kiekį iš nacionalinės leidimų sąskaitos į kompetentingos institucijos nurodytą sąskaitą.







2

SKIRSNIS

Leidimų ir Kioto vienetų pervedimas

▼M1

43 straipsnis

Leidimų pervedimas sąskaitų turėtojų prašymu

1. Laikantis 2 dalies nuostatos, sąskaitos turėtojui paprašius, Sąjungos registras atlieka Sąjungos registro sąskaitoje esančių leidimų pervedimą į bet kurią kitą Sąjungos registro sąskaitą, išskyrus tuos atvejus, kai pervesti negalima dėl sąskaitos, iš kurios inicijuojamas sandoris, būklės arba dėl leidimų, kurie pagal 8 straipsnio 3 dalį gali būti laikomi sąskaitoje, į kurią turėtų būti pervedami įsigyti leidimai, rūšies.

2. Nuo 2012 m. birželio 30 d. iš veiklos vykdytojų sąskaitų, orlaivių naudotojų sąskaitų ir asmens sąskaitų leidimus leidžiama pervesti, taip pat prekybos platformoms leidimus leidžiama pervesti tik į sąskaitą, esančią patikimų sąskaitų sąraše, sudarytame pagal 21a straipsnį.

44 straipsnis

Kioto vienetų pervedimas sąskaitų turėtojų prašymu

1. Laikantis 2 dalies nuostatos, sąskaitos turėtojui paprašius, Sąjungos registras atlieka Sąjungos registro sąskaitoje esančių Kioto vienetų pervedimą į bet kurią kitą Sąjungos registro arba KP registro sąskaitą, išskyrus tuos atvejus, kai pervesti negalima dėl sąskaitos, iš kurios inicijuojamas sandoris, būklės arba dėl Kioto vienetų, kurie pagal 8 straipsnio 3 dalį gali būti laikomi sąskaitoje, į kurią turėtų būti pervedami įsigyti vienetai, rūšies.

2. Nuo 2012 m. birželio 30 d. iš veiklos vykdytojų sąskaitų, orlaivių naudotojų sąskaitų ir asmens sąskaitų Kioto vienetus leidžiama pervesti, taip pat prekybos platformoms Kioto vienetus leidžiama pervesti tik į sąskaitą, esančią patikimų sąskaitų sąraše, sudarytame pagal 21a straipsnį.

▼B

45 straipsnis

Mažiausias III skyriaus leidimų, laikomų tos pačios valstybės narės administruojamose Sąjungos registro sąskaitose, kiekis

1. Jeigu dėl sąskaitos turėtojo pagal 43 straipsnį siūlomo leidimų pervedimo bendras 2008–2012 m. laikotarpio III skyriaus leidimų, esančių visose konkrečios valstybės narės nacionalinio administratoriaus administruojamose Sąjungos registro sąskaitose kiekis taptų mažesnis už tos valstybės narės KP registre pagal Sprendimą Nr. 11/CMP.1 kaip įsipareigojimo laikotarpio rezervą privalomą laikyti Kioto vienetų kiekį, atėmus dabar šios valstybės narės KP registre ne apyvartinių taršos leidimų prekybos sistemos NNV sąskaitoje ir ne panaikintų vienetų sąskaitoje laikomų Kioto vienetų kiekį, ESSŽ atmeta siūlomą sandorį.

2. Jeigu dėl sąskaitos turėtojo pagal 43 straipsnį siūlomo leidimų pervedimo bendras 2008–2012 m. laikotarpio III skyriaus leidimų, esančių visose penkiolikos seniausių valstybių narių nacionalinio administratoriaus administruojamose Sąjungos registro sąskaitose kiekis taptų mažesnis už tų valstybių narių KP registruose pagal Sprendimą Nr. 11/CMP.1 kaip Europos Sąjungos įsipareigojimo laikotarpio rezervą privalomą laikyti Kioto vienetų kiekį, atėmus dabar tų valstybių narių KP registruose ne apyvartinių taršos leidimų prekybos sistemos NNV sąskaitose ir ne panaikintų vienetų sąskaitose laikomų Kioto vienetų kiekį, ESSŽ atmeta siūlomą sandorį.







3

SKIRSNIS

Leidimų, TMV ir PTMV atsisakymas

46 straipsnis

Leidimų atsisakymas

1. Veiklos vykdytojas arba orlaivio naudotojas atsisako 2008–2012 m. laikotarpio leidimų pasiūlydamas Sąjungos registrui:

a) iš atitinkamos veiklos vykdytojo arba orlaivio naudotojo sąskaitos į Sąjungos registro pašalintų leidimų sąskaitą perkelti nurodytą 2008–2012 m. laikotarpio leidimų skaičių;

b) įrašyti pervestų leidimų, atsisakytų už veiklos vykdytojo įrenginio ar orlaivio naudotojo per einamąjį laikotarpį išmestų teršalų kiekį, skaičių ir rūšį.

2. Tik orlaivių naudotojai gali atsisakyti II skyriaus leidimų.

3. Kartą atsisakyto leidimo dar kartą atsisakyti negalima.

47 straipsnis

Leidimų atsisakymas kompetentingos institucijos nurodymu

Kompetentingai institucijai nurodžius, nacionalinis administratorius atsisako tam tikros dalies arba visų išduotų leidimų, kurie buvo skirti įrenginio arba orlaivio naudotojui konkretiems metams, įrašydamas atsisakytų to įrenginio arba orlaivio naudotojo einamojo laikotarpio leidimų skaičių.

48 straipsnis

PTMV ir TMV atsisakymas

1. Veiklos vykdytojas atsisako TMV ir PTMV pagal Direktyvos 2003/87/EB 11a straipsnį, pasiūlydamas Sąjungos registrui:

a) perkelti nurodytą 2008–2012 m. laikotarpio PTMV arba TMV skaičių iš atitinkamos veiklos vykdytojo sąskaitos į: i) administruojančios valstybės narės KP šalies sąskaitą, jeigu sąskaitas administruoja valstybės narės, turinčios KP registrą; ii) Sąjungos registro panaikintų vienetų sąskaitą, jeigu sąskaitas administruoja valstybės narės, neturinčios KP registro;

b) įrašyti pervestų PTMV ir TMV, atsisakytų atsiskaitant už veiklos vykdytojo įrenginio per einamąjį laikotarpį išmestą teršalų kiekį, skaičių.

2. Orlaivio naudotojas atsisako TMV ir PTMV pagal Direktyvos 2003/87/EB 11a straipsnį, pasiūlydamas Sąjungos registrui:

a) perkelti nurodytą 2008–2012 m. laikotarpio PTMV arba TMV skaičių iš atitinkamos orlaivio naudotojo sąskaitos į Sąjungos registro aviacijos sektoriaus atidėtų atsisakytų vienetų sąskaitą;

b) įrašyti tam tikrą pervestų PTMV ir TMV skaičių kaip atsisakytų atsiskaitant už orlaivio naudotojo per einamąjį laikotarpį išmestą teršalų kiekį, skaičių.

3. Sąjungos registre galima atsisakyti tik tiek PTMV ir TMV:

a) veiklos vykdytojų atveju – ne daugiau kaip veiklos vykdytojo sąskaitos nacionalinio administratoriaus nustatytas didžiausias kiekis;

b) orlaivių naudotojų atveju – 2012 m. – 15 % leidimų, kurių privaloma atsisakyti pagal Direktyvos 2003/87/EB 12 straipsnio 2a dalį, skaičiaus.

4. Sąjungos registras atmeta bet kokį prašymą atsisakyti PTMV ir TMV, kurie viršytų didžiausią PTMV ir TMV kiekį, kurio veiklos vykdytojai gali atsisakyti valstybėje narėje pagal tos valstybės narės nacionalinio paskirstymo plano lentelę.

5. Sąjungos registras atmeta bet kokį prašymą atsisakyti PTMV ar TMV, kuriuos pagal Direktyvos 2003/87/EB 11a straipsnį draudžiama naudoti apyvartinių taršos leidimų prekybos sistemoje.

6. Kartą atsisakyto PTMV ar TMV negalima atsisakyti dar kartą arba pervesti į veiklos vykdytojo arba asmens sąskaitą ES apyvartinių taršos leidimų prekybos sistemoje.

7. Sąjungos registro atliekami veiksmai yra automatizuoti siekiant užtikrinti, kad sąskaitų turėtojai negalėtų atsisakyti vienetų pagal 46–48 straipsnius į neteisingas sąskaitas.







4

SKIRSNIS

Leidimų pašalinimas ir Kioto vienetų panaikinimas

49 straipsnis

Leidimų pašalinimas

1. Sąjungos registras patenkina sąskaitos turėtojo pagal Direktyvos 2003/87/EB 12 straipsnio 4 dalį pateiktą prašymą pašalinti sąskaitos turėtojo sąskaitose esančius leidimus:

a) iš atitinkamos sąskaitos į Sąjungos registro pašalintų leidimų sąskaitą pervesdamas nurodytą leidimų skaičių ir

b) pervestų leidimų skaičių įrašydamas kaip einamaisiais metais pašalintų leidimų skaičių.

2. Pašalintų leidimų negalima įrašyti kaip atsisakytų atsiskaitant už bet kokį išmestų teršalų kiekį.

3. Sąjungos registras atmeta prašymą pašalinti leidimus, jei tai inicijuojama iš KP neturinčios valstybės narės administruojamos sąskaitos, ir jeigu dėl to tai valstybei narei pagal 52 straipsnį apskaičiuotas mažiausias laikomų leidimų kiekis taps mažesnis už tai valstybei narei pagal 53 straipsnį apskaičiuotą patekimo į taršos leidimų sistemą kiekį.

▼M1

50 straipsnis

Kioto vienetų panaikinimas

Sąjungos registras patenkina sąskaitos turėtojo pagal Direktyvos 2003/87/EB 12 straipsnio 4 dalį pateiktą prašymą panaikinti sąskaitos turėtojo sąskaitose esančius Kioto vienetus, iš atitinkamos sąskaitos į sąskaitos administratoriaus KP registro panaikintų vienetų sąskaitą arba į Sąjungos registro panaikintų vienetų sąskaitą pervesdamas nurodytos Kioto vienetų rūšies nurodytą skaičių.

▼B







5

SKIRSNIS

Sandorių atšaukimas

51 straipsnis

Užbaigtų veiksmų, inicijuotų per klaidą, atšaukimas

1. Jeigu sąskaitos turėtojas arba sąskaitos turėtojo vardu veikiantis registro administratorius netyčia ar per klaidą inicijavo vieną iš 2 dalyje išvardintų sandorių, sąskaitos turėtojas rašytiniame prašyme gali pasiūlyti jo sąskaitos administratoriui atšaukti atliktą sandorį. Prašymą turi tinkamai pasirašyti sąskaitos turėtojo įgaliotasis atstovas arba atstovai, kurie yra įgalioti inicijuoti tos rūšies sandorį, kurį norima atšaukti, ir prašymas turi būti išsiųstas per penkias darbo dienas nuo veiksmo užbaigimo. Prašyme turi būti teiginys, kad sandoris inicijuotas per klaidą ar netyčia.

2. Sąskaitų turėtojai gali pasiūlyti atšaukti šiuos sandorius:

a) III skyriaus leidimų paskirstymą;

b) II skyriaus leidimų paskirstymą;

c) leidimų atsisakymą;

d) PTMV ir TMV atsisakymą;

e) leidimų pašalinimą;

f) Kioto vienetų panaikinimą.

3. Jeigu sąskaitos administratorius nustato, kad prašymas tenkina 1 dalies sąlygas ir administratorius sutinka patenkinti prašymą, jis gali pasiūlyti atšaukti sandorį Sąjungos registre.

4. Sąjungos registras pritaria pasiūlymui atšaukti sandorį, blokuoja vienetus, kurie bus pervesti atšaukiant sandorį, ir perduoda pasiūlymą vyriausiajam administratoriui tik tada, kai tenkinamos visos šios sąlygos:

▼M1

a) sandoris, kurį norima atšaukti, buvo atliktas ne daugiau kaip prieš 30 darbo dienų iki sąskaitos administratoriaus pagal 3 dalį pateikto pasiūlymo, išskyrus pagal III skyrių paskirstytus leidimus ir pagal II skyrių paskirstytus leidimus;

▼B

b) dėl atšaukimo nė vienas veiklos vykdytojas nebus laikomas neįvykdęs praėjusių metų reikalavimų;

c) sandorio, kurį norima atšaukti, paskirties sąskaitoje tebėra tos vienetų rūšies, kuria buvo atliktas sandoris, kurį norima atšaukti, kiekis;

d) atlikus sandorį, kurį norima atšaukti, iš mažiausio sąskaitoje laikomų vienetų kiekio pagal 52 straipsnį atliekant pervedimą sandorio, kurį norima atšaukti pagrindu, suma dar nebuvo išskaičiuota;

e) III skyriaus leidimų paskirstymas, kurį norima atšaukti, buvo atliktas po to, kai baigė galioti įrenginio leidimas.

5. Vyriausiasis administratorius pasiūlymą patvirtina per 10 darbo dienų. Jeigu atliekant sandorį, kurį norima atšaukti, Kioto vienetai buvo pervesti iš vieno KP registro į kitą KP registrą, sutikimas duodamas tik tokiu atveju, jeigu TSŽ administratorius sutiko atšaukti sandorį TSŽ.

6. Sąjungos registras gali atlikti sandorio atšaukimą, naudodamas skirtingus tos pačios vienetų rūšies vienetus, kurie yra sandorio, kurį norima atšaukti, paskirties sąskaitoje.







6

SKIRSNIS

Apskaitos mechanizmai

52 straipsnis

Mažiausias apyvartinių taršos leidimų prekybos sistemos NNV sąskaitoje laikomų vienetų kiekis

1. ESSŽ įrašo kiekvienos valstybės narės mažiausią sąskaitoje laikomų vienetų kiekį. Valstybių narių, turinčių KP registrus, atveju, ESSŽ neleis atlikti Kioto vienetų pervedimų iš jų apyvartinių taršos leidimų prekybos sistemos NNV sąskaitos, jeigu dėl to jų apyvartinių taršos leidimų prekybos sistemos NNV sąskaitoje Kioto vienetų kiekis bus mažesnis nei mažiausias sąskaitoje laikomų vienetų kiekis. Valstybių narių, neturinčių KP registro, atveju, mažiausias sąskaitoje laikomų vienetų kiekis yra atliekant tarpuskaitą naudota vertė.

2. Pagal 39 straipsnį išdavus III skyriaus leidimus, ESSŽ prideda tam tikrą kiekį prie mažiausio sąskaitoje laikomų vienetų kiekio; pridedamas kiekis lygus išduotų III skyriaus leidimų kiekiui.

3. ESSŽ iš mažiausio sąskaitoje laikomų vienetų kiekio atima tam tikrą kiekį iš karto po to, kai:

a) III skyriaus leidimai buvo pervesti į Sąjungos registro pašalintų leidimų sąskaitą pagal 37 straipsnio 3 dalį dėl to, kad reikėjo atlikti pataisą sumažinant III skyriaus leidimų kiekį po to, kai jie buvo paskirstyti; atimamas kiekis lygus pervestų III skyriaus leidimų kiekiui;

b) orlaivių naudotojai pagal 54 straipsnį atidėjo Kioto vienetų, atsižvelgdami į tai, kiek buvo atsisakyta III skyriaus leidimų; atimamas kiekis lygus atidėtam kiekiui;

c) pagal 55 straipsnio 1 dalį buvo panaikinti Kioto vienetai dėl III skyriaus leidimų pašalinimo; atimamas kiekis lygus panaikintam kiekiui;

d) buvo pašalinti leidimai, kaip nustatyta 55 straipsnio 2 dalyje; atimamas kiekis lygus pašalintam kiekiui.

▼M2

4. Pagal 56 straipsnį atlikus tarpuskaitos sandorius vyriausiasis administratorius atima tam tikrą kiekį iš ESSŽ įrašyto mažiausio sąskaitoje laikomų vienetų kiekio. Atimamas kiekis lygus bendram III skyriuje nustatytų ATL, kurių 2008–2012 m. laikotarpiu atsisakyta valstybės narės nacionalinio administratoriaus administruojamose veiklos vykdytojų sąskaitose, kiekiui; taip pat pridedama pagal 56 straipsnio 3 dalį apskaičiuota tarpuskaitos vertė.

▼B

53 straipsnis

Patekimo į taršos leidimų sistemą kiekis ir sąskaita

1. ESSŽ įrašomas kiekvienos valstybės narės, neturinčios KP registro, patekimo į taršos leidimų sistemą kiekis.

2. ESSŽ prie patekimo į taršos leidimų sistemą kiekio pridedamas tam tikras kiekis po to, kai III skyriaus leidimai pervedami iš naudotojo sąskaitos, administruojamos valstybės narės, neturinčios registro, į naudotojo sąskaitą, administruojamą kitos valstybės narės; pridedamas kiekis lygus pervestų III skyriaus leidimų kiekiui.

3. ESSŽ iš patekimo į taršos leidimų sistemą kiekio atimamas tam tikras kiekis po to, kai III skyriaus leidimai pervedami iš valstybės narės administruojamos naudotojo sąskaitos į naudotojo sąskaitą, administruojamą valstybės narės, neturinčios KP registro; atimamas kiekis lygus pervestų III skyriaus leidimų kiekiui.

4. ESSŽ neleidžiama pervesti jokių III skyriaus leidimų iš sąskaitų, administruojamų valstybės narės, neturinčios KP registro, jei atlikus tokį pervedimą patekimo į taršos leidimų sistemą kiekis bus didesnis už Kioto vienetų, laikomų tos valstybės narės patekimo į taršos leidimų sistemą sąskaitoje, kiekį.

5. Iki 2013 m. liepos 1 d. arba iki 56 straipsnyje nustatytos tarpuskaitos užbaigimo, atsižvelgiant į tai, kuri data vėlesnė, ESSŽ neleidžiama pervesti Kioto vienetų iš konkrečios valstybės narės, neturinčios KP registro, patekimo į taršos leidimų sistemą sąskaitos, jeigu atlikus tokį pervedimą valstybės narės patekimo į taršos leidimų sistemą sąskaitoje turimas kiekis bus mažesnis už patekimo į taršos leidimų sistemą kiekį.

6. Po 2013 m. liepos 1 d. arba iki 56 straipsnyje nustatytos tarpuskaitos užbaigimo, atsižvelgiant į tai, kuri data vėlesnė, vyriausiasis administratorius iš naujo nustato, kad patekimo į taršos leidimų sistemą kiekis yra lygus nuliui, ir ištuština patekimo į taršos leidimų sistemą sąskaitą toliau išvardinta pirmumo tvarka atlikdamas šiuos pervedimus:

a) pervedimus pagal 54 straipsnio 2 dalį;

b) pervedimus į valstybės narės, kuriai taikomas patekimo į taršos leidimų sistemą kiekis, apyvartinių taršos leidimų prekybos sistemos NNV sąskaitą, kad joje būtų kiekis, reikalingas visų III skyriaus leidimų perkėlimui pagal 57 straipsnį užtikrinti;

c) pervedimus į Europos Sąjungos KP šalies sąskaitą, kad joje būtų kiekis, lygus bet kokiems ankstesniems pervedimams iš tos sąskaitos į patekimo į taršos leidimų sistemą sąskaitą;

d) pervedimus į valstybės narės, kuriai taikomas patekimo į taršos leidimų sistemą kiekis, KP šalies sąskaitą.

54 straipsnis

NNV atidėjimas dėl orlaivių naudotojų III skyriaus leidimų atsisakymo

1. Iki 2013 m. ir kiekvienų vėlesnių metų gegužės 5 d. valstybių narių, turinčių KP registrą, KP registro administratoriai perveda į aviacijos sektoriaus atidėtų atsisakytų vienetų sąskaitą Sąjungos registre tokį NNV kiekį, kuris lygus III skyriaus leidimų kiekiui, kurio orlaivių naudotojai pagal 46 straipsnį atsisakė, atsiskaitydami už einamąjį laikotarpį, kuris trunka nuo ankstesnių metų gegužės 1 d. iki einamųjų metų balandžio 30 d.

2. Iki 2013 m. liepos 1 d. arba iki 56 straipsnyje nustatytos tarpuskaitos užbaigimo, atsižvelgiant į tai, kuri data vėlesnė, vyriausiasis administratorius iš valstybės narės, neturinčios KP registro, patekimo į taršos leidimų sistemą sąskaitos perveda į aviacijos sektoriaus atidėtų atsisakytų vienetų sąskaitą Sąjungos registre tokį Kioto vienetų kiekį, kuris lygus mažesniam iš toliau nurodytų kiekių:

a) bendram III skyriaus leidimų kiekiui, kurio buvo atsisakyta iš orlaivio naudotojo sąskaitų, administruojamų tos valstybės narės, neturinčios KP registro;

b) bendram vienetų, laikomų patekimo į taršos leidimų sistemą sąskaitoje, kiekiui.

55 straipsnis

Kioto vienetų panaikinimas dėl III skyriaus leidimų pašalinimo

1. Iki 2013 m. ir kiekvienų vėlesnių metų gegužės 5 d. kiekvieno KP registro administratorius perveda į Sąjungos registro panaikintų vienetų sąskaitą tam tikrą kiekį NNV, TMV ar PTMV, tačiau neperveda IPTMV ar LPTMV. Pervedamas kiekis yra lygus III skyriaus leidimų, pagal 49 straipsnį nuo praėjusių metų gegužės 1 d. iki einamųjų metų balandžio 30 d. pašalintų iš jo valstybės narės administruojamų naudotojų sąskaitų, kiekiui.

2. Nukrypstant nuo 1 dalies, registro administratorius neprivalo pervesti į Sąjungos registro panaikintų vienetų sąskaitą NNV, TMV ar PTMV kiekį, kuris lygus pašalintų vienetų kiekiui, jeigu pašalinimas atitinka vieną šių sąlygų:

a) pašalinti valstybės narės, neturinčios KP registro, administruojamoje sąskaitoje esantys vienetai;

b) pašalinta vėliau negu metų, esančių po paskutinių laikotarpio metų, balandžio 30 d.

56 straipsnis

Leidimų pervedimų tarpuskaita

1. Pasibaigus 2008–2012 m. laikotarpiui, siekiant užtikrinti, kad pervedus III skyriaus leidimus iš vienos sąskaitos į kitą, kurias administruoja skirtingų valstybių narių nacionaliniai administratoriai, iš vieno KP registro į kitą buvo pervestas toks pats kiekis Kioto vienetų, taikomos šio straipsnio 2–4 dalys.

2. Pirmą darbo dieną, einančią po 2013 m. birželio 1 d., arba dieną, kurią atliktos visos 52 straipsnio 3 dalies a punkte nustatytos mažiausio sąskaitoje laikomų vienetų kiekio pataisos dėl to, kad reikėjo sumažinti leidimų kiekį, atsižvelgiant į tai, kuri data yra vėlesnė, vyriausiasis administratorius kiekvienai valstybei narei apskaičiuoja tarpuskaitos vertę ir praneša ją nacionaliniams administratoriams.

3. Valstybių narių, turinčių KP registrą, atveju tarpuskaitos vertė lygi:

a) birželio 1 d. mažiausiam sąskaitoje laikomų vienetų kiekiui, iš jo atėmus

b) bendrą III skyriaus leidimų, kurių 2008–2012 m. laikotarpiu atsisakė veiklos vykdytojai, kurių sąskaitas administruoja valstybės narės nacionalinis administratorius, kiekį.

4. Valstybių narių, neturinčių KP registro, atveju tarpuskaitos vertė lygi 2013 m. birželio 1 d. pagal 53 straipsnį apskaičiuotam patekimo į taršos leidimų sistemą kiekiui.

5. Per penkias darbo dienas nuo 2 dalyje nustatyto pranešimo kiekvienas KP registro administratorius, kurio valstybės narės tarpuskaitos vertė buvo teigiama, perveda tokį NNV kiekį, kuris lygus tarpuskaitos vertei, į apyvartinių taršos leidimų prekybos sistemos pagrindinę tarpuskaitos sąskaitą Sąjungos registre. Valstybių narių, neturinčių KP registro, atveju šį pervedimą atlieka vyriausiasis administratorius iš valstybės narės, neturinčios KP registro, patekimo į taršos leidimų sistemą sąskaitos.

6. Per penkias darbo dienas nuo 5 dalyje nustatytų pervedimų atlikimo vyriausiasis administratorius iš apyvartinių taršos leidimų prekybos sistemos pagrindinės tarpuskaitos sąskaitos Sąjungos registre į kiekvienos valstybės narės, kurios tarpuskaitos vertė buvo neigiama, KP šalies sąskaitą KP registre perveda tokį NNV kiekį, kuris lygus tarpuskaitos vertės teigiamam atitikmeniui. Valstybių narių, neturinčių KP registro, atveju, ši suma pervedama į patekimo į taršos leidimų sistemą sąskaitą.

▼M2

57 straipsnis

Skirtingų laikotarpių leidimų perkėlimas

Per 10 darbo dienų nuo 56 straipsnyje nustatytų tarpuskaitos sandorių atlikimo Sąjungos registre pašalinami 2008–2012 m. laikotarpiu galioję II skyriuje nustatyti ATL, laikomi naudotojų sąskaitose Sąjungos registre, ir toms pačioms sąskaitoms išduodamas toks pats II skyriuje nustatytų ATL, galiosiančių 2013–2020 m. laikotarpiu, kiekis, taip pat pašalinami 2008–2012 m. laikotarpiu galioję III skyriuje nustatyti ATL, laikomi naudotojų sąskaitose Sąjungos registre, ir toms pačioms sąskaitoms išduodamas toks pats III skyriuje nustatytų ATL, galiosiančių 2013–2020 m. laikotarpiu, kiekis.

▼B

58 straipsnis

NNV, TMV arba PTMV nurašymas, atsiskaitant už orlaivio naudotojų vidaus skrydžių metu išmetamų teršalų kiekį

1. Iki metų, esančių po metų, kuriais įsigaliojo šis reglamentas, rugsėjo 30 d. vyriausiasis administratorius perveda tam tikrą Kioto vienetų kiekį iš Sąjungos registro aviacijos sektoriaus atidėtų atsisakytų vienetų sąskaitos į kiekvienos valstybės narės šalies sąskaitą; pervedamas kiekis lygus tos valstybės narės tų metų orlaivių naudotojų patikrintam išmetamųjų teršalų kiekiui, kuris įtrauktas į nacionalinį inventorinį sąrašą pagal JTBKKK. Taip pervedamą kiekį turi sudaryti kuo daugiau NNV. Jeigu aviacijos sektoriaus atidėtų atsisakytų vienetų sąskaitoje esančių NNV nepakanka visiems pervedimams atlikti, vyriausiasis administratorius pirmiausia perveda NNV toms valstybėms narėms, kurių vidaus skrydžių metu išmestų teršalų kiekis yra mažesnis už NNV kiekį, kurį jos pervedė į aviacijos sektoriaus atidėtų atsisakytų vienetų sąskaitą pagal 54 straipsnio 1 dalį.

2. Jeigu aviacijos sektoriaus atidėtų atsisakytų vienetų sąskaitoje esančių vienetų nepakanka 1 dalyje nustatytam pervedimui atlikti, visas kiekis, kurį reikia pervesti sumažinamas tokiu koeficientu, kuris yra gautas visą aviacijos sektoriaus atidėtų atsisakytų vienetų sąskaitoje esančių vienetų skaičių padalinus iš viso vienetų, kuriuos reikia pervesti, skaičiaus.







VII

SKYRIUS

REGISTRŲ SISTEMOS TECHNINIAI REIKALAVIMAI







1

SKIRSNIS

Galimybė naudotis

▼M2 —————

▼B







2

SKIRSNIS

Saugumas ir autentiškumo patvirtinimas

▼M2 —————

▼B







3

SKIRSNIS

Automatinis veiksmų tikrinimas, jų įrašymas ir užbaigimas

▼M2 —————

▼B







4

SKIRSNIS

Specifikacijos ir pakeitimų valdymas

▼M2 —————

▼B







VIII

SKYRIUS

ĮRAŠAI, ATASKAITOS, KONFIDENCIALUMAS IR MOKESČIAI

▼M2 —————

▼B







IX

SKYRIUS

PEREINAMOJO LAIKOTARPIO IR BAIGIAMOSIOS NUOSTATOS

▼M2 —————

▼B

80 straipsnis

Įsigaliojimas

Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

2–76 straipsniai ir priedai taikomi nuo 2012 m. sausio 1 d.

Šis reglamentas privalomas visas ir tiesiogiai taikomas visose valstybėse narėse.









I PRIEDAS







I-I lentelė. Sąskaitų rūšys ir vienetų, kurie gali būti laikomi kiekvienos rūšies sąskaitoje, rūšys Sąskaitos rūšies pavadinimas Sąskaitos turėtojas Sąskaitos administratorius Tokios rūšies sąskaitų skaičius Leidimai (ne Kioto vienetai) Kioto vienetai III skyriaus leidimai II skyriaus leidimai NNV PTMV TMV IPTMV/LPTMV/TŠV I. KP šalies sąskaitos KP registruose (įskaitant Sąjungos registrą) Šalies sąskaita KP šalis KP registro administratorius (Sąjungos registre – vyriausiasis administratorius) Nors 1 Ne Ne Taip Taip Taip Taip Panaikintų vienetų sąskaita 1 Ne Ne Taip Taip Taip Taip Nurašytų vienetų sąskaita 1 Ne Ne Taip Taip Taip Taip ATL prekybos sistemos NNV sąskaita 1 Ne Ne Taip Ne Ne Ne II. Valdymo sąskaitos Sąjungos registre Nacionalinių leidimų sąskaita Valstybė narė Valstybės narės, turinčios sąskaitą, nacionalinis administratorius Po 1 kiekvienai valstybei narei Taip Taip Ne Ne Ne Ne ATL prekybos sistemos pagrindinė tarpuskaitos sąskaita ES Vyriausias administratorius 1 Ne Ne Taip Ne Ne Ne Patekimo į taršos leidimų sistemą sąskaita Po 1 kiekvienai valstybei narei, neturinčiai KP registro Ne Ne Taip Ne Ne Ne Pašalintų Sąjungos leidimų sąskaita 1 Taip Taip Ne Ne Ne Ne Aviacijos sektoriaus atidėtų atsisakytų vienetų sąskaita 1 Ne Ne Taip Taip Taip Ne III. Naudotojų sąskaitos Sąjungos registre Veiklos vykdytojo sąskaita Veiklos vykdytojas Valstybės narės, kurioje yra įrenginys, nacionalinis administratorius Po vieną kiekvienam įrenginiui/orlaivio naudotojui/asmeniui/prekybos platformai valstybėje narėje Taip Ne pagal valstybę narę (1) Taip Taip pagal valstybę narę (1) Orlaivio naudotojo sąskaita Orlaivio naudotojas Valstybės narės, kuri administruoja orlaivio naudotoją, nacionalinis administratorius Taip Taip pagal valstybę narę (1) Taip Taip pagal valstybę narę (1) Asmens sąskaita Asmuo Nacionalinis administratorius, kuris atidarė sąskaitą Taip Taip pagal valstybę narę (1) Taip Taip pagal valstybę narę (1) Prekybos platformos sąskaita Prekybos platforma Taip Taip pagal valstybę narę (1) Taip Taip pagal valstybę narę (1) Tikrintojo sąskaita Tikrintojas Po vieną kiekvienam tikrintojui Ne Ne Ne Ne Ne Ne (1) Valstybės narės nacionalinis administratorius gali nuspręsti, ar sąskaitoje (ar tokios rūšies sąskaitoje) galima laikyti tokios rūšies vienetus.









II PRIEDAS







Sandorių, kuriuos gali inicijuoti ar gauti kiekvienos rūšies sąskaita, rūšys (nurodant vienetų, kuriais atliekamas sandoris, rūšį) Sąskaitos rūšies pavadinimas Sandorio pavadinimas ir veiksmo rūšis (I = Inicijuoti, G = gauti) Vienetų pervedimas Vienetų atsisakymas Leidimų pašalinimas Kioto vienetų panaikinimas Iš Sąjungos registro sąskaitos Į sąjungos registro sąskaitą (iš ne Sąjungos registro sąskaitos) Tarp dviejų ne Sąjungos registro sąskaitų (EEE šalyse) I G I G I G I G I G I G I. KP šalies sąskaitos Sąjungos registre ir visuose kituose KP registruose KP šalies sąskaita netaikoma Taip Taip netaikoma Taip Taip Ne Taip Ne Ne Taip Ne Panaikintų vienetų sąskaita netaikoma Taip Ne netaikoma Ne Taip Ne Ne Ne Ne Ne Taip Nurašytų vienetų sąskaita netaikoma Taip Ne netaikoma Ne Taip Ne Ne Ne Ne Ne Ne ATL prekybos sistemos NNV sąskaita netaikoma netaikoma Taip netaikoma Taip Taip Ne Ne Ne Ne Ne Ne II. Valdymo sąskaitos Sąjungos registre ATL prekybos sistemos pagrindinė tarpuskaitos sąskaita Taip Taip netaikoma Taip netaikoma netaikoma Ne Ne Ne Ne Ne Ne Patekimo į taršos leidimų sistemą sąskaita (valstybių narių, neturinčių KP registro) Taip Taip netaikoma Taip netaikoma netaikoma Ne Ne Ne Ne Ne Ne Nacionalinė leidimų sąskaita (tik valstybių narių, turinčių KP registrus) Taip Taip netaikoma Taip netaikoma netaikoma Ne Ne Taip Ne Ne Ne Pašalintų Sąjungos leidimų sąskaita Ne Ne netaikoma Ne netaikoma netaikoma Ne Taip Ne Taip Ne Ne Aviacijos sektoriaus atidėtų atsisakytų vienetų sąskaita Taip Taip netaikoma Taip netaikoma netaikoma Ne Taip Ne Ne Taip Ne III. Naudotojų sąskaitos Sąjungos registre Veiklos vykdytojo sąskaita Taip Taip netaikoma Taip netaikoma netaikoma Taip Ne Taip Ne Taip Ne Orlaivio naudotojo sąskaita Taip Taip netaikoma Taip netaikoma netaikoma Taip Ne Taip Ne Taip Ne Asmens sąskaita Taip Taip netaikoma Taip netaikoma netaikoma Ne Ne Taip Ne Taip Ne Prekybos platformos sąskaita Taip Taip netaikoma Taip netaikoma netaikoma Ne Ne Taip Ne Taip Ne Tikrintojo sąskaita Ne Ne netaikoma Ne netaikoma netaikoma Ne Ne Ne Ne Ne Ne









III PRIEDAS

Informacija, kurią reikia pateikti su prašymais atidaryti KP šalies sąskaitas ir valdymo sąskaitas

1. III-I lentelėje nustatyta informacija.



III-I lentelė. Visų sąskaitų duomenys A B C D E F Punktas Nr. Sąskaitos duomenų punktas Privaloma (P) ar Neprivaloma (N) Rūšis Galima atnaujinti? Norint atnaujinti reikia gauti NA pritarimą? Pateikiama Sąjungos registro viešoje interneto svetainėje? 1 Sąskaitos identifikavimo kodas (suteiktas Sąjungos registro) P Iš anksto nustatyta Ne Netaikoma Ne 2 Sąskaitos rūšis P Pasirenkama Ne Netaikoma Taip 3 Įsipareigojimo laikotarpis P Pasirenkama Ne Netaikoma Taip 4 Sąskaitos turėtojo identifikavimo kodas (suteiktas Sąjungos registro) P Laisva Taip Taip Taip 5 Sąskaitos turėtojo vardas ir pavardė arba pavadinimas P Laisva Taip Taip Taip 6 Sąskaitos identifikavimo kodas (suteiktas sąskaitos turėtojo) P Laisva Taip Ne Ne 7 Sąskaitos turėtojo adresas – šalis P Pasirenkama Taip Taip Taip 8 Sąskaitos turėtojo adresas – regionas arba valstija N Laisva Taip Taip Taip 9 Sąskaitos turėtojo adresas – miestas P Laisva Taip Taip Taip 10 Sąskaitos turėtojo adresas – pašto kodas P Laisva Taip Taip Taip 11 Sąskaitos turėtojo adresas – gatvė P Laisva Taip Taip Taip 12 Sąskaitos turėtojo adresas – namo numeris P Laisva Taip Taip Taip 13 Sąskaitos turėtojo įmonės registracijos numeris arba identifikavimo numeris P Laisva Taip Taip Taip 14 Sąskaitos turėtojo 1 telefono numeris P Laisva Taip Ne Taip 15 Sąskaitos turėtojo 2 telefono numeris P Laisva Taip Ne Taip 16 Sąskaitos turėtojo e. pašto adresas P Laisva Taip Ne Taip 17 Gimimo data (taikoma fiziniams asmenims) N Laisva Ne Netaikoma Ne 18 Gimimo vieta (taikoma fiziniams asmenims) N Laisva Ne Netaikoma Ne 19 PVM mokėtojo kodas, nurodant ir šalies kodą N Laisva Taip Taip Ne 20 Sąskaitos atidarymo data P Iš anksto nustatyta Ne Netaikoma Taip 21 Sąskaitos uždarymo data N Iš anksto nustatyta Taip Taip Taip

2. Registrų sistemoje sąskaitos identifikavimo kodas yra unikalus.

▼M1









IV PRIEDAS

Nacionaliniam administratoriui teikiama su asmens sąskaitomis ir prekybos platformos sąskaitomis susijusi informacija

1. III-I lentelėje nustatyta informacija (registrų sistemos sąskaitos identifikavimo kodas ir raidinis ir skaitmeninis identifikavimo kodas yra unikalūs).

2. Įrodymas, kad asmuo, prašantis atidaryti sąskaitą, turi veikiančią banko sąskaitą Europos ekonominės erdvės valstybėje narėje. Tai netaikoma orlaivių naudotojams.

3. Dokumentai, kuriais patvirtinama fizinio asmens, kuris prašo atidaryti sąskaitą, tapatybė; tai gali būti vieno iš toliau nurodytų dokumentų kopija: a) tapatybės kortelės, išduotos valstybės, kuri yra Europos ekonominės erdvės arba Ekonominio bendradarbiavimo ir plėtros organizacijos narė; b) paso.

4. Dokumentai, kuriais patvirtinamas sąskaitos turėtojo, kuris yra fizinis asmuo, nuolatinės gyvenamosios vietos adresas; tai gali būti vieno iš toliau nurodytų dokumentų kopija: a) pagal 3 punktą pateikto asmens tapatybės dokumento, jei jame nurodytas nuolatinės gyvenamosios vietos adresas; b) bet kokio kito valdžios institucijos išduoto dokumento, kuriame nurodytas nuolatinės gyvenamosios vietos adresas; c) jeigu šalyje, kurioje jis nuolat gyvena, neišduodamas asmens tapatybės dokumentas, kuriame būtų nurodytas nuolatinės gyvenamosios vietos adresas, tuomet – vietos valdžios institucijų išduoto oficialaus dokumento, kuriuo patvirtinamas kandidato nuolatinės gyvenamosios vietos adresas; d) bet kokio kito dokumento, kuris paprastai priimamas sąskaitos administratoriaus valstybėje narėje kaip kandidato nuolatinės gyvenamosios vietos adresą patvirtinantis dokumentas.

5. Jei atidaryti sąskaitą prašo juridinis asmuo, pateikiami tokie dokumentai: a) dokumentų, kuriais įsteigiamas juridinis subjektas, kopijos ir dokumento, kuriuo įrodoma juridinio subjekto registracija, kopija; b) banko sąskaitos duomenys; c) PVM mokėtojo registracijos patvirtinimas; d) informacija apie juridinio asmens tikrąjį savininką, kaip apibrėžta Direktyvoje 2005/60/EB; e) direktorių valdybos narių sąrašas; f) metinės ataskaitos arba naujausios auditorių patikrintos finansinės ataskaitos kopija, o jei auditorių patikrintos finansinės ataskaitos nėra, – mokesčių inspekcijos arba finansų direktoriaus antspaudu patvirtintos finansinės ataskaitos kopija.

6. Dokumentai, kuriais patvirtinamas sąskaitos turėtojo, kuris yra juridinis asmuo, juridinis adresas, jeigu jo nėra pagal 5 punktą pateiktame dokumente.

7. Sąskaitą atidaryti prašančio fizinio asmens atveju pateikiama informacija apie jo teistumą, o juridinio asmens atveju – apie jo direktorių teistumą.

8. Bet kurio dokumento kopija, pateikiama kaip įrodymas pagal šį priedą, turi būti patvirtinta valstybinio notaro ar panašaus asmens, kurį nustato nacionalinis administratorius. Jei dokumentai išduoti kitoje valstybėje narėje, nei ta, kurioje reikia pateikti jų kopijas, kopijos turi būti legalizuotos. Legalizacijos arba patvirtinimo data turi būti ne ankstesnė kaip trys mėnesiai iki paraiškos teikimo datos.

9. Sąskaitos administratorius gali pareikalauti, kad kartu su pateiktais dokumentais būtų pateiktas patvirtintas vertimas į administratoriaus nurodytą kalbą.

10. Užuot pareikalavęs popierinių dokumentų, sąskaitos administratorius gali pasinaudoti elektroninėmis priemonėmis, kad patikrintų tvirtinamuosius dokumentus, kuriuos reikia pateikti pagal šį priedą.

▼B









V PRIEDAS

Nacionaliniam administratoriui teikiama su prekybos platformos sąskaitomis susijusi papildoma informacija

1. Administratoriui, kuris atidaro sąskaitą, pateikiama valstybės narės kompetentingos finansinės institucijos pasirašyta deklaracija, kuria patvirtinama, kad asmuo, prašantis atidaryti sąskaitą, turi tos valstybės narės leidimą veikti kaip: a) reguliuojama rinka, kaip apibrėžta Direktyvos 2004/39/EB dėl finansinių priemonių rinkų, su pakeitimais, 4 straipsnio 1 dalies 14 punkte; b) daugiašalė prekybos sistema, kaip apibrėžta Direktyvos 2004/39/EB dėl finansinių priemonių rinkų, su pakeitimais, 4 straipsnio 1 dalies 15 punkte; c) bet kokia kita birža, kuri yra rinkos operatoriaus valdoma ir (arba) administruojama daugiašalė sistema, sutelkianti arba padedanti sutelkti daugiašalius trečiųjų šalių interesus pirkti ir parduoti leidimus arba Kioto vienetus, įskaitant bet kurią tarpuskaitos ar atsiskaitymo sistemą, atsakingą už sumokėjimą už leidimus ir jų pristatymą, taip pat užstatų valdymą teikiant paslaugas atitinkamai reguliuojamai rinkai ar daugiašalei prekybos sistemai ar bet kokiai kitai biržai.

Nacionaliniam administratoriui teikiama su tikrintojo sąskaitomis susijusi papildoma informacija

2. Dokumentą, kuriuo patvirtinama, kad asmuo, prašantis atidaryti sąskaitą, valstybėje narėje, kurios administratoriaus jis prašo atidaryti sąskaitą, yra pripažintas tikrintoju.









VI PRIEDAS

Pagrindinės sąlygos

Pagrindinių sąlygų struktūra ir galia

1. Santykiai tarp sąskaitų turėtojų ir registrų administratorių.

Sąskaitos turėtojo ir įgaliotojo atstovo įsipareigojimai

2. Sąskaitos turėtojo ir įgaliotojo atstovo įsipareigojimai dėl saugumo, naudotojų vardų ir slaptažodžių ir prieigos prie registro interneto svetainės.

3. Sąskaitos turėtojo ir įgaliotojo atstovo įsipareigojimas pateikti duomenis registro interneto svetainėje ir užtikrinti, kad pateikti duomenys būtų tikslūs.

4. Sąskaitos turėtojo ir įgaliotojo atstovo įsipareigojimas laikytis naudojimosi registro interneto svetaine taisyklių.

Registro administratoriaus įsipareigojimai

5. Registro administratoriaus įsipareigojimas vykdyti sąskaitos turėtojo nurodymus.

6. Registro administratoriaus įsipareigojimas registruoti sąskaitos turėtojo pateiktus duomenis.

7. Registro administratoriaus įsipareigojimas atidaryti, atnaujinti ar uždaryti sąskaitą pagal reglamento nuostatas.

Su veiksmais susijusi tvarka

8. Nuostatos dėl veiksmų užbaigimo ir patvirtinimo.

Mokėjimai

9. Registro mokesčių už sąskaitų sukūrimą ir tvarkymą sąlygos.

Registro interneto svetainės administravimas

10. Nuostatos dėl registro administratoriaus teisės daryti pakeitimus registro interneto svetainėje.

11. Naudojimosi registro interneto svetaine sąlygos.

Garantijos ir laidavimas

12. Informacijos tikslumas.

13. Teisė inicijuoti veiksmus.

Šių pagrindinių sąlygų keitimas dėl šio reglamento arba nacionalinės teisės aktų pakeitimų

Saugumas ir veiksmai dėl saugumo pažeidimų

14. Nurodoma, kad nacionaliniai administratoriai gali perduoti nacionalinėms teisėsaugos institucijoms visus įtartinus su sandoriais susijusius pranešimus.

Ginčių sprendimas

15. Nuostatos dėl ginčų tarp sąskaitų turėtojų sprendimo.

Atsakomybė

16. Registro administratoriaus įsipareigojimų ribos.

17. Sąskaitos turėtojo įsipareigojimų ribos.

Trečiųjų šalių teisės

Institucija, pranešimai ir reglamentuojantys teisės aktai









VII PRIEDAS

Nacionaliniam administratoriui teikiama su kiekvieno veiklos vykdytojo sąskaita susijusi informacija

1. III-I lentelėje nustatyta informacija.

2. Pagal duomenis, pateiktus pagal III-I lentelę, įrenginio veiklos vykdytojas nurodomas kaip sąskaitos turėtojas. Sąskaitos turėtojui suteiktas vardas turėtų būti toks pats kaip fizinio arba juridinio asmens, kuris turi atitinkamą leidimą išmesti šiltnamio efektą sukeliančias dujas, vardas (pavadinimas).

3. VII-I ir VII-II lentelėse nustatyta informacija.



VII-I lentelė. Veiklos vykdytojo sąskaitų duomenys A B C D E F Punktas Nr. Sąskaitos duomenų punktas Privaloma (P) ar Neprivaloma (N) Rūšis Galima atnaujinti? Norint atnaujinti reikia gauti NA pritarimą? Pateikiama Sąjungos registro viešoje interneto svetainėje? 1 Įrenginio identifikavimo kodas P Iš anksto nustatyta Ne — Taip 2 Leidimo identifikavimo kodas P Laisva Taip Taip Taip 3 Leidimo įsigaliojimo data P Laisva Ne — Taip 4 Leidimo galiojimo pabaigos data N Laisva Taip Taip Taip 5 Įrenginio pavadinimas P Laisva Taip Taip Taip 6 Įrenginio vykdomos veiklos rūšis P Pasirenkama Taip Taip Taip 7 Įrenginio adresas – šalis P Iš anksto nustatyta Taip Taip Taip 8 Įrenginio adresas – regionas arba valstija N Laisva Taip Taip Taip 9 Įrenginio adresas – miestas P Laisva Taip Taip Taip 10 Įrenginio adresas – pašto kodas P Laisva Taip Taip Taip 11 Įrenginio adresas – gatvė P Laisva Taip Taip Taip 12 Įrenginio adresas – namo numeris P Laisva Taip Taip Taip 13 Įrenginio 1 telefono numeris P Laisva Taip Ne Taip 14 Įrenginio 2 telefono numeris P Laisva Taip Ne Taip 15 Įrenginio e. pašto adresas P Laisva Taip Ne Taip 16 Patronuojančioji įmonė N Laisva Taip Ne Taip 17 Patronuojamoji įmonė N Laisva Taip Ne Taip 18 Identifikavimo numeris Europos išleidžiamų ir perduodamų teršalų registre P Laisva Taip Ne Taip 19 Platuma N Laisva Taip Ne Taip 20 Ilguma N Laisva Taip Ne Taip



VII-II lentelė. Duomenys apie sąskaitos tikrintoją ir kontaktinį asmenį A B C D E F Punktas Nr. Sąskaitos duomenų punktas Privaloma (P) ar Neprivaloma (N) Rūšis Galima atnaujinti? Norint atnaujinti reikia gauti NA pritarimą? Pateikiama Sąjungos registro viešoje interneto svetainėje? 1 Tikrintojas N Pasirenkama Taip Ne Taip Įmonės pavadinimas N Laisva Taip Ne Taip (1) Įmonės skyrius N Laisva Taip Ne Taip (1) 2 Valstybės narės kontaktinio asmens vardas N Laisva Taip Ne Taip (1) 3 Valstybės narės kontaktinio asmens pavardė N Laisva Taip Ne Taip (1) 4 Kontaktinio asmens adresas – šalis N Iš anksto nustatyta Taip Ne Taip (1) 5 Kontaktinio asmens adresas – regionas arba valstija N Laisva Taip Ne Taip (1) 6 Kontaktinio asmens adresas – miestas N Laisva Taip Ne Taip (1) 7 Kontaktinio asmens adresas – pašto kodas N Laisva Taip Ne Taip (1) 8 Kontaktinio asmens adresas – gatvė N Laisva Taip Ne Taip (1) 9 Kontaktinio asmens adresas – namo numeris N Laisva Taip Ne Taip (1) 10 Kontaktinio asmens 1 telefono numeris N Laisva Taip Ne Taip (1) 11 Kontaktinio asmens 2 telefono numeris N Laisva Taip Ne Taip (1) 12 Kontaktinio asmens e. pašto adresas N Laisva Taip Ne Taip (1) (1) Šie punktai nepateikiami, jei sąskaitos turėtojas pagal 75 straipsnį paprašo juos laikyti konfidencialiais.

4. Įrenginio pavadinimas turi būti toks pat kaip atitinkamame leidime išmesti šiltnamio efektą sukeliančias dujas nurodytas pavadinimas.









VIII PRIEDAS

Registro administratoriui teikiama su kiekviena orlaivio naudotojo sąskaita susijusi informacija

1. III-I ir VII-II lentelėse nustatyta informacija.

2. Pagal duomenis, pateiktus pagal III-I lentelę, orlaivio naudotojas nurodomas kaip sąskaitos turėtojas. Įrašytas sąskaitos turėtojo pavadinimas turi būti toks pats kaip stebėsenos plane nurodytas pavadinimas. Jeigu stebėsenos plane nurodytas pavadinimas yra nebenaudojamas, naudojamas prekybos registre nurodytas arba Eurokontrolės naudojamas pavadinimas.

3. VIII-I lentelėje nustatyta informacija.



VIII-I lentelė. Orlaivio naudotojo sąskaitų duomenys A B C D E F Punktas Nr. Sąskaitos duomenų punktas Privaloma (P) ar Neprivaloma (N) Rūšis Galima atnaujinti? Norint atnaujinti reikia gauti NA pritarimą? Pateikiama Sąjungos registro viešoje interneto svetainėje? 1 Orlaivio naudotojo identifikavimo kodas (paskirtas Sąjungos registro) P Laisva Ne — Taip 2 Unikalus kodas pagal Komisijos reglamentą (EB) Nr. 748/2009 P Laisva Taip Taip Taip 3 Šaukinys (ICAO kodas) N Laisva Taip Taip Taip 4 Stebėsenos plano identifikavimo kodas P Laisva Taip Taip Taip 5 Stebėsenos planas – pirmieji taikymo metai P Laisva Ne — Taip 6 Stebėsenos planas – galiojimo pabaigos metai N Laisva Taip Taip Taip

4. Šaukinys yra skrydžio plano 7 laukelyje nurodytas ICAO kodas, o jeigu ten nenurodytas – orlaivio registravimo ženklas.

▼M1









IX PRIEDAS

Sąskaitos administratoriui teikiama su įgaliotaisiais atstovais arba papildomais įgaliotaisiais atstovais susijusi informacija

1. IX-I lentelėje nustatyta informacija.



IX-I lentelė. Informacija apie įgaliotąjį atstovą A B C D E F Punktas Nr. Sąskaitos duomenų punktas Privaloma (P) ar neprivaloma (N) Rūšis Galima atnaujinti? Norint atnaujinti reikia gauti NA pritarimą? Pateikiama Sąjungos registro viešoje interneto svetainėje? 1 Asmens kodas P Laisva Ne Netaikoma Ne 2 Įgaliotojo atstovo tipas P Pasirenkama Taip Ne Taip 3 Vardas P Laisva Taip Taip Ne (1) 4 Pavardė P Laisva Taip Taip Ne (1) 5 Kreipinys N Laisva Taip Ne Ne (1) 6 Pareigos N Laisva Taip Ne Ne (1) Bendrovės pavadinimas N Laisva Taip Ne Ne (1) Bendrovės skyrius N Laisva Taip Ne Ne (1) 7 Šalis P Iš anksto nustatyta Ne Netaikoma Ne (1) 8 Regionas arba valstija N Laisva Taip Taip Ne (1) 9 Miestas P Laisva Taip Taip Ne (1) 10 Pašto kodas P Laisva Taip Taip Ne (1) 11 1 adreso eilutė P Laisva Taip Taip Ne (1) 12 2 adreso eilutė N Laisva Taip Taip Ne (1) 13 1 telefono numeris P Laisva Taip Ne Ne (1) 14 Mobilusis telefonas P Laisva Taip Taip Ne (1) 15 E. pašto adresas P Laisva Taip Taip Ne 16 Gimimo data P Laisva Ne Netaikoma Ne 17 Gimimo vieta – miestas P Laisva Ne Netaikoma Ne 18 Gimimo vieta – šalis P 18 Pageidaujama kalba N Pasirenkama Taip Ne Ne 19 Konfidencialumo lygis N Pasirenkama Taip Ne Ne 20 Papildomų įgaliotųjų atstovų teisės P Pasirinkimas iš kelių variantų Taip Ne Ne (1) Šie punktai pateikiami tik jei sąskaitos turėtojas pagal 75 straipsnį paprašo juos paskelbti viešai.

2. Sąskaitos turėtojo pasirašyta deklaracija, kurioje nurodyta, kad jis nori paskirti tam tikrą asmenį įgaliotuoju atstovu arba papildomu įgaliotuoju atstovu, ir patvirtinta, kad įgaliotasis atstovas turi teisę inicijuoti arba kad papildomas įgaliotasis atstovas turi teisę patvirtinti sandorius sąskaitos turėtojo vardu, taip pat nurodant bet kokius šios teisės apribojimus.

3. Dokumentai, kuriais patvirtinama kandidato tapatybė; tai gali būti vieno iš toliau nurodytų dokumentų kopija: a) tapatybės kortelės, išduotos valstybės, kuri yra Europos ekonominės erdvės arba Ekonominio bendradarbiavimo ir plėtros organizacijos narė; b) paso.

4. Dokumentai, kuriais patvirtinamas kandidato nuolatinės gyvenamosios vietos adresas; tai gali būti vieno iš toliau nurodytų dokumentų kopija: a) pagal 3 punktą pateikto asmens tapatybės dokumento, jei jame nurodytas nuolatinės gyvenamosios vietos adresas; b) bet kokio kito valdžios institucijos išduoto dokumento, kuriame nurodytas nuolatinės gyvenamosios vietos adresas; c) jeigu šalyje, kurioje jis nuolat gyvena, neišduodamas asmens tapatybės dokumentas, kuriame būtų nurodytas nuolatinės gyvenamosios vietos adresas, tuomet – vietos valdžios institucijų išduoto oficialaus dokumento, kuriuo patvirtinamas kandidato nuolatinės gyvenamosios vietos adresas; d) bet kokio kito dokumento, kuris paprastai priimamas sąskaitos administratoriaus valstybėje narėje kaip kandidato nuolatinės gyvenamosios vietos adresą patvirtinantis dokumentas.

5. Informacija apie kandidato teistumą.

6. Bet kurio dokumento kopija, pateikiama kaip įrodymas pagal šį priedą, turi būti patvirtinta valstybinio notaro ar panašaus asmens, kurį nustato nacionalinis administratorius. Jei dokumentai išduoti kitoje valstybėje narėje, nei ta, kurioje reikia pateikti jų kopijas, kopijos turi būti legalizuotos. Legalizacijos arba patvirtinimo data turi būti ne ankstesnė kaip trys mėnesiai iki paraiškos teikimo datos.

7. Sąskaitos administratorius gali pareikalauti, kad kartu su pateiktais dokumentais būtų pateiktas patvirtintas vertimas į nacionalinio administratoriaus nurodytą kalbą.

8. Užuot pareikalavęs popierinių dokumentų, sąskaitos administratorius gali pasinaudoti elektroninėmis priemonėmis, kad patikrintų tvirtinamuosius dokumentus, kuriuos reikia pateikti pagal šį priedą.

▼B









X PRIEDAS

Metinių duomenų apie išmetamųjų teršalų kiekį teikimo forma

1. Veiklos vykdytojų pateiktuose duomenyse apie išmetamųjų teršalų kiekį turi būti X-I lentelėje nustatyta informacija.



X-I lentelė. Veiklos vykdytojų teikiami duomenys apie išmetamųjų teršalų kiekį A B C 1 Įrenginio identifikavimo kodas 2 Ataskaitiniai metai Išmestų šiltnamio efektą sukeliančių dujų kiekis tonomis CO2 ekvivalento tonomis 3 Išmestų CO2 kiekis 4 Išmestų N2O kiekis 5 Išmestų PFC kiekis 6 Bendras išmestų teršalų kiekis — Σ (C2 + C3 + C4)

2. Orlaivių naudotojų teikiami duomenys apie išmetamųjų teršalų kiekį turi apimti duomenis, nustatytus pagal Sprendimo 2007/589/EB XIV priedo 8 skirsnio 8 ir 9 punktus.

3. Elektroninė forma, naudojama duomenims apie išmetamųjų teršalų kiekį pateikti, aprašyta keitimosi duomenimis ir techninėse specifikacijose, nustatytose 71 straipsnyje.









XI PRIEDAS







Nacionalinio paskirstymo plano lentelė 2008–2012 m. Eilutė Nr. Pavadinimas III skyriaus leidimų skaičius Įvestis („e“ reiškia „eilutė“) Valstybės narės šalies kodas Rankinė įvestis 1 Bendras leidimų, kurie bus išduoti įrenginiams, skaičius Σ (e5–e9, e12–e16) 2 Bendras rezerve laikomų leidimų skaičius Rankinė įvestis 3 Įrenginio A sąskaitos identifikavimo kodas Rankinė įvestis 4 Kiekis, kuris bus paskirtas įrenginiui A 5 2008 m. Rankinė įvestis 6 2009 m. Rankinė įvestis 7 2010 m. Rankinė įvestis 8 2011 m. Rankinė įvestis 9 2012 m. Rankinė įvestis 10 Įrenginio B sąskaitos identifikavimo kodas Rankinė įvestis 11 Kiekis, kuris bus paskirtas įrenginiui B 12 2008 m. Rankinė įvestis 13 2009 m. Rankinė įvestis 14 2010 m. Rankinė įvestis 15 2011 m. Rankinė įvestis 16 2012 m. Rankinė įvestis









XII PRIEDAS







Sąjungos aviacijos sektoriaus paskirstymo lentelė 2008–2012 m. Eilutė Nr. Pavadinimas II skyriaus leidimų skaičius Įvestis („e“ reiškia „eilutė“) 1 Visoje Sąjungoje paskirstytų II skyriaus leidimų kiekis 2012 m.: Rankinė įvestis 2 Kiekis, kuris dar bus paskirstytas 2012 m.: (e1 × 0,15) = Σ (e3, e4, e5) 3 1 valstybės narės: Rankinė įvestis 4 2 valstybės narės: Rankinė įvestis 5 n valstybės narės: Rankinė įvestis 6 Kiekis, jau paskirstytas 2012 m.: (e1 – e2) = Σ (e7, e8, e9) 7 1 orlaivio naudotojui: Rankinė įvestis 8 2 orlaivio naudotojui: Rankinė įvestis 9 n orlaivio naudotojui: Rankinė įvestis









XIII PRIEDAS

Vyriausiojo administratoriaus informacijos teikimo reikalavimai

Visuomenei prieinama informacija

1. ESSŽ savo viešoje interneto svetainėje pateikia tokią informaciją apie kiekvieną sąskaitą: a) visą informaciją, kuri III-I, VII-I, VII-II, VIII-I, IX-I lentelėse nurodyta kaip „Pateikiama Sąjungos registro viešoje interneto svetainėje“. Ši informacija atnaujinama kas 24 valandas; b) leidimus, paskirtus atskiriems sąskaitų turėtojams pagal 40 ir 41 straipsnius. Ši informacija atnaujinama kas 24 valandas; c) sąskaitos būklę pagal 9 straipsnio 1 dalį. Ši informacija atnaujinama kas 24 valandas; d) pagal 46 straipsnį atsisakytų leidimų, TMV ir PTMV skaičių ir atsisakytų TMV ir PTMV vienetų identifikavimo kodus. Nuo sausio 1 d. iki gegužės 15 d. atsisakytų leidimų, TMV ir PTMV skaičius pateikiamas tik po gegužės 15 d. Nuo gegužės 15 d. iki gruodžio 31 d. ši informacija atnaujinama kas 24 valandas; e) su veiklos vykdytojo sąskaita susieto įrenginio X metų patikrintas išmestų teršalų kiekis ir jo pataisos pateikiami nuo (X+1) metų balandžio 1 d.; f) simbolį ir teiginį, kuriais nurodoma, ar įrenginio arba orlaivio naudotojas, susietas su veiklos vykdytojo sąskaita, iki balandžio 30 d. atsisakė tokio Kioto vienetų ar leidimų skaičiaus, kuris yra bent lygus visais praėjusiais metais visam jo išmestų teršalų kiekiui. Simboliai ir teiginiai, kuriuos reikia pateikti, nustatyti XIII-I lentelėje. Simbolis atnaujinamas gegužės 1 d. ir nekeičiamas iki kitų metų gegužės 1 d., nebent XIII-I lentelės 5 eilutėje apibūdintu atveju pridedamas * simbolis.



XIII-I lentelė. Teiginiai dėl atitikties Eilutė Nr. Atitikties būklės vertė pagal 31 straipsnį Ar buvo įrašytas praėjusių metų patikrintas išmetamųjų teršalų kiekis? Simbolis Teiginys bus pateikiami ESSŽ viešoje interneto svetainėje 1 0 arba bet koks teigiamas skaičius Taip A „Iki balandžio 30 d. atsisakytų leidimų ir TMV ir (arba) PTMV skaičius yra didesnis arba lygus patikrintam išmetamųjų teršalų kiekiui.“ 2 Bet koks neigiamas skaičius Taip B „Iki balandžio 30 d. atsisakytų leidimų ir TMV ir (arba) PTMV skaičius yra mažesnis už patikrintą išmetamųjų teršalų kiekį.“ 3 Bet koks skaičius Ne C „Iki balandžio 30 d. nebuvo įrašytas praėjusių metų patikrintas išmetamųjų teršalų kiekis.“ 4 Bet koks skaičius Ne (kadangi valstybės narės registre leidimų atsisakymo veiksmas ir (arba) patikrinto išmetamųjų teršalų kiekio atnaujinimo veiksmas buvo laikinai sustabdytas) X „Iki balandžio 30 d. nebuvo įmanoma įrašyti patikrinto išmetamųjų teršalų kiekio ir (arba) atsisakymo, nes valstybės narės registre leidimų atsisakymo veiksmas ir (arba) patikrinto išmetamųjų teršalų kiekio atnaujinimo veiksmas buvo laikinai sustabdytas.“ 5 Bet koks skaičius Taip arba Ne (tačiau vėliau kompetentinga institucija turi atnaujinti duomenis) * [pridedama prie pradinio simbolio] „Patikrintą išmetamųjų teršalų kiekį apskaičiavo arba pataisė kompetentinga institucija.“

2. ESSŽ savo viešoje interneto svetainėje pateikia tokią bendro pobūdžio informaciją, kurią atnaujina kas 24 valandas: a) kiekvienos valstybės narės nacionalinio paskirstymo plano lentelę, įskaitant nuorodas apie bet kokias lentelės pataisas pagal 37 straipsnį; b) kiekvienos valstybės narės aviacijos sektoriaus paskirstymo plano lentelę, įskaitant nuorodas apie bet kokias lentelės pataisas pagal 38 straipsnį; c) bet kokią pagal Komisijos sprendimą 2006/780/EB ( 16 ) sudarytą leidimų atidėjimo lentelę; d) bendrą leidimų, TMV ir PTMV, praėjusią dieną buvusių visose naudotojų sąskaitose Sąjungos registre, skaičių; e) visų atsisakytų leidimų, TMV ir PTMV vieneto identifikavimo kodų sąrašą, pažymint tuos vienetus, kurie buvo pervesti iš sąskaitos, į kurią jų buvo atsisakyta, ir kurie dabar yra laikomi asmens sąskaitose arba veikos vykdytojo sąskaitose. PTMV ir TMV atveju taip pat pateikiamas projekto pavadinimas, kilmės šalis ir projekto identifikavimo kodas; f) Kioto vienetų, išskyrus PTMV ir TMV, kurie gali būti laikomi naudotojų sąskaitose, administruojamose konkretaus nacionalinio administratoriaus pagal I priedo 1 punktą, rūšių sąrašą; g) bendrą PTMV ir TMV skaičių, kurio veiklos vykdytojai gali atsisakyti kiekvienoje valstybėje narėje atsiskaitydami už kiekvieną laikotarpį pagal Direktyvos 2003/87/EB 11a straipsnio 1 dalį; h) nacionalinių administratorių pagal 76 straipsnį nustatytų mokesčių dydį.

3. ESSŽ kiekvienų metų balandžio 30 d. savo viešoje interneto svetainėje pateikia tokią bendro pobūdžio informaciją: a) kiekvienoje valstybėje narėje praėjusiais kalendoriniais metais atsisakytų leidimų, kurių buvo atsisakyta iš sąskaitos, kuriai jie buvo paskirti, procentinę dalį; b) patikrinto valstybės narės išmestų teršalų kiekio sumą, įrašytą už praėjusius kalendorinius metus, kaip patikrinto išmestų teršalų kiekio sumos už dar ankstesnius metus procentinę dalį; c) visų praėjusiais kalendoriniais metais atliktų leidimų ir Kioto vienetų pervedimo sandorių skaičiaus ir apimties konkrečios valstybės narės administruojamų sąskaitų sandorių procentinę dalį; d) visų praėjusiais kalendoriniais metais atliktų leidimų ir Kioto vienetų pervedimo sandorių tarp skirtingų valstybių narių administruojamų sąskaitų skaičiaus ir apimties konkrečios valstybės narės administruojamų sąskaitų sandorių procentinę dalį.

4. ESSŽ penktųjų metų nuo informacijos įrašymo sausio 1 d. savo viešoje interneto svetainėje pateikia tokią informaciją apie kiekvieną užbaigtą sandorį, kuris buvo įrašytas ESSŽ: a) sąskaitos turėtojo vardą ir pavardę arba pavadinimą ir sąskaitos, iš kurios buvo pervesti vienetai, turėtojo identifikavimo kodą; b) sąskaitos turėtojo vardą ir pavardę arba pavadinimą ir sąskaitos, į kurią buvo pervesti vienetai, turėtojo identifikavimo kodą; ▼M1 c) leidimų arba Kioto vienetų, su kuriais atliekamas sandoris, skaičių nenurodant leidimų unikalių identifikavimo kodų ir Kioto vienetų serijos numerio unikalių skaitmeninių verčių; ▼B d) sandorio identifikavimo kodą; e) sandorio užbaigimo datą ir laiką (Vidurio Europos laiku); f) sandorio rūšį.

Informacija, kuria gali naudotis sąskaitų turėtojai

5. Sąjungos registro interneto svetainės dalyje, kuri prieinama tik sąskaitų turėtojams, pateikiama ir realiu laiku atnaujinama tokia informacija: ▼M1 a) šiuo metu turimų leidimų arba Kioto vienetų skaičius nenurodant leidimų unikalių identifikavimo kodų ir Kioto vienetų serijos numerio unikalių skaitmeninių verčių; ▼B b) to sąskaitos turėtojo inicijuotų pasiūlytų sandorių sąrašas, kuriame pateikiama išsami informacija apie kiekvieną siūlomą sandorį; i) 4 punkte nurodyti duomenys; ii) data ir laikas (Vidurio Europos laiku), kai buvo pasiūlyta atlikti sandorį; iii) pasiūlyto sandorio dabartinė būklė; iv) bet kokie atsakymo kodai, gauti po registro bei BNSŽ atlikto tikrinimo; c) leidimų arba Kioto vienetų, įsigytų į tą sąskaitą atlikus sandorius, sąrašas, kuriame išsamiai pateikiami kiekvieno sandorio duomenys, nurodyti 4 punkte; d) leidimų arba Kioto vienetų, pervestų iš tos sąskaitos atlikus sandorius, sąrašas, kuriame išsamiai pateikiami kiekvieno sandorio duomenys, nurodyti 4 punkte.

Informacija, kuria gali naudotis nacionaliniai administratoriai

6. Sąjungos registro interneto svetainės dalyje, kuri prieinama tik nacionaliniams administratoriams, pateikiama: a) apyvartinių taršos leidimų prekybos sistemos pagrindinės tarpuskaitos sąskaitos, patekimo į taršos leidimų sistemą sąskaitos, Sąjungos registro pašalintų leidimų sąskaitos ir aviacijos sektoriaus atidėtų atsisakytų vienetų sąskaitos einamasis balansas ir sandorių istorija; b) sąskaitų turėtojai ir įgaliotieji atstovai, kurių prieigos prie bet kokios sąskaitos Sąjungos registre teisę bet kuris nacionalinis administratorius laikinai sustabdė pagal 27 straipsnį.